title: Mikko Raatikainen

text: Raatikaisen aloitteesta käynnistyi Suomen järvien laskenta. Hän katsoi, että kun peruskartat on tehty, laskenta on mahdollinen. Asiaan tarttui Suomen Kuvalehden päätoimittaja Mikko Pohtola, joka lupasi rahoituksen työvoimalle. Työ kesti runsaan vuoden, ja tulos julkistettiin kesäkuussa 1985. Raatikainen lasketutti järvien ohella peruskarttoja hyödyntäen myös Suomen kaikki saaret, joet, kosket ja lähteet.


title: Mikko Raatikainen

text: Toinen Raatikaisen keskeinen tutkimuskohde oli Suomen marjasatojen tutkimus. Syksyisin biologian laitoksen henkilökunta keräsi marjoja ja saatu määrä punnittiin. Tutkimuksesta laadittiin kymmeniä julkaisuja.


title: Mikko Raatikainen

text: Professori Raatikaisen tieteellinen työ jatkui viimeisiin vuosiin asti. Viimeisinä vuosinaan Raatikainen tutki Keski-Suomen kasvilajistoa ja sen muutoksia sekä uhanalaisia kasveja. Kesällä 1991 hän oli yhdessä lehtori Veli Saaren kanssa Pihtiputaalle tekemällään retkellä poiminut talteen tuolloin tuntemattomaksi jääneen maksasammallajin. Biologi Anna Mäkelä määritti keväällä 2011 sammaleen uhanalaiseksi maksakinnassammaleeksi (Scapania spitsbergensis). Napakinnassammal on kinnassammalten (Scapania) sukuun kuuluva maksasammal.


title: Mikko Raatikainen

text: Elinaikanaan Raatikainen oli tunnettu ympäristön hoidon asiantuntija. Professori Veikko Huhdan mukaan hänet samaistettiin suuren yleisön parissa korkeimpaan asiantuntemukseen ympäristönsuojelun alalla.


title: Mikko Raatikainen

text: Raatikainen oli yhdessä puolisonsa Terttu Raatikaisen kanssa Jyväskylän yliopiston museon ja sen luonnontieteellisen osaston toiminnan käynnistäjä. Hän teki lahjoituksia museolle, samoin hänen kuolinpesänsä teki vuonna 1995 merkittävän lahjoituksen museon kokoelmaan.Mikko Raatikaisen mukaan on nimetty Ellen ja Artturi Nyyssösen säätiössä erityinen rahasto, jonka varoista myönnetään joka viides vuosi apurahoja ympäristön hoitoon ja suojeluun sekä luonnonvaroihin liittyviin tieteellisiin hankkeisiin.


title: Lasse Lehtonen

text: Lasse Oskari Johannes Lehtonen (25. kesäkuuta 1920 Siuntio – 7. joulukuuta 2003 Espoo) oli suomalainen juristi ja korkeimman oikeuden jäsen eli oikeusneuvos 1978–1990.


title: The Sims 4: Duunipäivä

text: The Sims 4: Duunipäivä () on "The Sims 4" -pelisarjan ensimmäinen lisäosa. Se julkaistiin Pohjois-Amerikassa 31. maaliskuuta ja Euroopassa 2. huhtikuuta 2015. Pelin mukana avautui kolme uutta uraa: lääkäri, rikosetsivä ja keksijä, joita kaikkia voi pelaaja itse ohjata. Uusia taitoja ovat leipominen ja valokuvaus. Samalla peliin tuotiin mukaan avaruusolioita.


title: Ardent-luokka (linjalaiva)

text: Ardent-luokka oli Britannian kuninkaallisen laivaston seitsemän aluksen muodostama 64-tykkinen kolmannen luokan linjalaivaluokka, jonka alukset suunnitteli Sir Thomas Slade.


title: Ardent-luokka (linjalaiva)

text: Alusluokan suunnitteli Thomas Slade ja se tehtiin Batelyn suunnittelman Europa-luokan kilpailijaksi. Luokan suunnittelun pohjana oli vuonna 1747 vallattu Ranskan laivaston "Fougueux" lukuun ottamatta kölin lyhentämistä metrillä ja yläkannelle tehtiin ainoastaan kolmetoista tykkiporttiparia, mikä riitti suunnitellulle tykkimäärälle. Luokan ensimmäisen aluksen tilaus tehtiin 4. tammikuuta 1762 Blaydes'n kanssa ja sen piti laskea vesille 24 kuukautta tilauksesta. Luokan toinen alus tilattiin Chathamin telakalta vuotta myöhemmin. Vuonna 1777 tilattiin hieman muokattuna vielä viisi luokan alusta.


title: Ardent-luokka (linjalaiva)

text: Aluksen alemmalla tykkikannella oli 26 kappaletta 24 naulan tykkejä ja ylemmällä tykkikannella sama määrä 18 naulan tykkejä. Puolikannella oli kymmenen yhdeksän naulan tykkiä ja etukannella kaksi yhdeksän naulan tykkiä sekä vuodesta 1794 alkaen lisäksi kaksi 24 naulan karronadia. Takakannella oli vuodesta 1794 alkaen kuusi 18 naulan karronadia.


title: The Sims 4: Kimppapuuhaa

text: The Sims 4: Kimppapuuhaa (alkuperäinen The Sims 4: Get Together) on The Sims 4-pelisarjan toinen lisäosa. Peli julkaistaan joulukuussa 2015. Uusia opittavia taitoja ovat DJ- ja tanssitaidot. Tämän lisäksi voi luoda kerhoja.


title: Liitsola

text: Liitsola on kylä Punkalaitumen kunnan Pohjoisseudulla. Muita Pohjoisseudun kyliä ovat Kivisenoja, Moisionkylä ja Oriniemi.


title: Liitsola

text: Liitsolan kylän Suonion mailta on löydetty useita kivikautisia esineitä, joiden perusteella paikalla arvellaan sijainneen kivikautinen asuinpaikka. Liitsolan kylän pysyvä asutus alkoi 1400-luvulla. 1540-luvulla Liitsolassa oli 11 taloa, mikä teki siitä Punkalaitumen suurimman kylän. Vuonna 1860 Liitsolassa oli 14 taloa ja 47 torppaa.


title: Liitsola

text: Liitsolan koulu aloitti vuonna 1906 Vähä-Jaakkolassa, ja oma koulurakennus valmistui kolme vuotta myöhemmin. Sitä ennen Liitsolan lapset olivat käyneet Oriniemen vuonna 1889 perustettua koulua. Sotienjälkeisten suurten ikäluokkien kouluttamiseksi toimi lisäksi Kuljunmaassa supistettu kansakoulu vuosina 1949–1963. Liitsolan koulu lopetettiin vuonna 1998 ja oppilaat siirrettiin Oriniemen kouluun, jonka nimi muutettiin Pohjoisseudun kouluksi.


title: Liitsola

text: Pohjoisseudun ensimmäinen kauppa oli Frans Salmisen Liitsolaan vuonna 1879 perustama puoti, joka sijaitsi luultavasti nykyisen Pohjoisseudun nuorisoseuran talon tontilla. 1930-luvun lopulta alkaen kylässä toimi neljäkin kauppaa: toiminimi K. A. Hyvätti, Setälän kauppa sekä kaksi osuuskaupan myymälää. Setälän lopetettua 1990-luvun puolivälissä kylässä ei ole ollut kauppaa. Pohjoisseudun vapaapalokunta perustettiin 1934, ja Liitsolaan rakennettiin sen palokalustohuone.


title: Michelle Gomez

text: Michelle Gomez (s. 21. huhtikuuta 1966 Glasgow, Skotlanti), on skotlantilainen näyttelijä, joka on esiintynyt useissa komediarooleissa.


title: Michelle Gomez

text: Gomez opiskeli näyttelijäksi Glasgow'ssa. Hänen ensimmäinen suuri roolinsa oli Irvine Welshin teokseen perustuvan näytelmän "Trainspotting" neljä naisroolia Glasgow Citizens Theatren tuotannossa 1990-luvun puolivälissä. Gomez tapasi näytelmää tehdessään myös tulevan aviomiehensä näyttelijä Jack Davenportin., jonka kanssa hän on ollut naimisissa vuodesta 2000 ja heillä on vuonna 2010 syntynyt poika.


title: Imatranajo

text: Imatranajo on Imatralla katuradalla ajettava moottoripyöräilykilpailu, jonka järjestää Imatran Moottorikerho. Imatranajo oli ratamoottoripyöräilyn maailmanmestaruussarjan Suomen Grand Prix vuosina 1964–1982 ja aikansa suosituimpia suomalaisia kesätapahtumia. Elokuussa 2016 Imatralla ajettiin International Road Racing Championship -sarjan osakilpailu.


title: Imatranajo

text: Imatran ensimmäinen Tourist Trophy (TT) -kilpailu järjestettiin vuonna 1953. Varsinainen Imatranajo sai alkunsa pitkän tauon jälkeen vuonna 1962, jolloin kestopäällysteen saamalla radalla käytiin kansainvälinen kilpailu.


title: Imatranajo

text: Ratamoottoripyöräilyn maailmanmestaruussarjan Suomen Grand Prix järjestettiin vuosina 1962–1963 Tampereen Pyynikillä. Pyynikin rataa pidettiin kuitenkin liian kapeana, ja vuodeksi 1964 MM-osakilpailu siirtyi Imatralle FIM:n kokouksessa Suomea edustaneen John E. Simosen vahvalla myötävaikutuksella. MM-pisteistä kilpailtiin Imatralla vuosina 1964–1982. 1970-luvun huippuvuosina tapahtumassa oli yleisöä yli 50 000, ja se oli myös kansainvälisesti hyvin tunnettu. Kilpailuihin otti parhaimmillaan osaa ajajia yli 40 maasta. Ajojen tähtiä olivat muun muassa 16 voittoa eri luokissa ajanut italialainen Giacomo Agostini sekä suomalaiset Jarno Saarinen ja Teuvo Länsivuori. Imatranajon yhteydessä Imatralla järjestettiin Imatran Moottorikerhon ideoima monipäiväinen matkailutapahtuma Imatra-viikko.


title: Imatranajo

text: Ajan myötä myös Imatran rata muuttui liian vaaralliseksi, ja Imatranajo menetti MM-arvonsa vuoden 1982 kilpailun jälkeen skotlantilaisen Jock Taylorin saatua surmansa radalla. Vuosina 1983–1985 Imatralla ajettiin EM-osakilpailu ja vuonna 1986 EM-osakilpailu sekä Formula TT -luokan MM-osakilpailu. Vuonna 1986 katsojana ollut kuusivuotias poika kuoli pyörän syöksyttyä yleisöön, mikä päätti tapahtuman järjestämisen Imatran katuradalla.


title: Imatranajo

text: Vuodesta 1990 alkaen Imatran Moottorikerho järjesti Imatranajon moottoriradoilla muualla Suomessa. Virtasalmen Motoparkissa ajettiin kansallinen kilpailu vuonna 1990 ja Jurvan Botniaringillä SM-osakilpailu vuosina 1991–1992. Vuodesta 1993 alkaen Imatranajo järjestettiin SM-osakilpailuna Virtasalmella. Vuonna 2015 Imatranajo kilpailtiin Virtasalmen Motoparkin muun käytön vuoksi Virossa Auto24ring-radalla lähellä Pärnua. Imatralla puolestaan järjestettiin näytösluonteinen Muistojen Imatranajo -tapahtuma parin vuoden välein vuodesta 1999 alkaen.


title: Imatranajo

text: Kilpamoottoripyöräily teki paluun Imatran katuradalle 19.–21. elokuuta 2016, kun siellä järjestettiin International Road Racing Championship -sarjan osakilpailu. IRRC:hen kuuluvien superbike- ja supersport-luokkien lisäksi tapahtumassa kilpailtiin myös open 600-, open 1000-, lightweight- ja sivuvaunuluokissa. Kilpailun katsojatavoite kaksinkertaistui, kun viikonlopun aikana määräksi tuli 42 000 katsojaa. Ajot järjestetään myös vuonna 2017, 7.-9. heinäkuuta ja ne ovat edelleen osa IRRC-kilpailusarjaa.


title: Imatranajo

text: Imatran katurata sijaitsee Vuoksen itärannalla. Käytössä on ollut kaksi eri rataa, pidempi runsaan kuuden kilometrin rata ja lyhyempi vajaan viiden kilometrin rata.


title: Imatranajo

text: Vuosina 1962–1978 ajettiin pidempää, 6 030 metrin rataa. Pääsuora sijaitsi Rajapatsaalla, ja rata kulki reittiä Imatrankoskentie–Vuoksentie–Linnankoskenkatu–Linnansuontie–Savikannantie–Imatrankoskentie (kadunnimet vuoden 2015 tilanteen mukaan). Rataa kierrettiin myötäpäivään, ja keskinopeus oli noin 170 kilometriä tunnissa. Rata kulki osittain omakotialueella, mitä asukkaat kritisoivat.


title: Imatranajo

text: 1970-luvulla alkoi keskustelu erillisen moottoriradan rakentamisesta Imatralle, mikä ei koskaan toteutunut. Vuodeksi 1979 katurata kuitenkin lyhennettiin 4 950 metrin pituiseksi, turvallisuutta parannettiin rakentamalla hidastusmutkia ja rata siirtyi pois asuinalueelta. Pääsuora sijaitsi Vuoksen rannalla Imatrankosken ja Linnankosken välillä, ja rata kulki nyt reittiä Vuoksentie–Linnankoskenkatu–Linnansuontie–Pietarintie–Imatrankoskentie–Vuoksentie. Muutoksista huolimatta keskinopeus oli 150 kilometriä tunnissa. Pääsuoralla huippunopeudet olivat yli 260 kilometriä tunnissa.


title: Imatranajo

text: Vuonna 2016 kilpailtiin jälkimmäisellä reitillä. Rata kunnostettiin kilpailukäyttöön muun muassa muuttamalla kiinteitä liikenteenjakajia siirrettäviksi ja siirtämällä valaisinpylväitä sekä asfaltoinneilla, levennyksillä ja hidastusmutkilla. Imatran kaupunki budjetoi muutoksiin 400 000 euroa.


title: Imatranajo

text: Imatrankosken rautatieasema jää radan sisäpuolelle, ja radan erikoisuuksiin kuuluu tasoristeys heti Vuoksentien ja Linnakoskenkadun välisen mutkan jälkeen.


title: Imatranajo

text: Imatranajo vaati yhteensä kolmen ihmisen hengen. Ensimmäinen heistä oli englantilainen Vernon Cottle ensimmäisessä MM-osakilpailussa vuonna 1964. 350-kuutioisten luokassa kilpaillut Cottle ajoi ulos Savikannan nopeassa kaarteessa. Toinen kuolonuhri oli sivuvaunuluokassa kilpaillut vuoden 1980 maailmanmestari skotlantilainen Jock Taylor vuonna 1982, viimeiseksi jääneessä MM-osakilpailussa. Hän ajoi ulos pääsuoran jälkeisessä mutkassa ja iskeytyi pylvääseen. Taylorin ajopari ruotsalainen Benga Johansson putosi kyydistä jo radalla ja selviytyi loukkaantumatta. Kolmas kuollut oli yleisössä olleen nelihenkisen perheen kuusivuotias poika vuonna 1986. Hän jäi saksalaisen Detlef Vogtin yleisöön ajautuneen pyörän alle Vuoksen suoran päässä.


title: Imatranajo

text: Cottlelle pystytettiin muistokivi Imatralle vuonna 1965 ja Taylorille vuonna 2008. Ne sijaitsevat vierekkäin Vuoksentien länsipuolella olevassa metsikössä lähellä pääsuoran alkua.


title: Oliver Twist (televisiosarja)

text: Oliver Twist on brittiläinen vuonna 2007 valmistunut televisiosarja. Sarja on moderni sovitus Charles Dickensin romaanista Oliver Twist. Sarjan on luonut Sarah Phelps ja ohjannut Coky Giedroyc.


title: Oliver Twist (televisiosarja)

text: "Oliver Twist" esitettiin ensimmäisen kerran viidessä osassa BBC One -kanavalla 18.–22. joulukuuta 2007 ja Suomessa sarjan on esittänyt Yle TV1 vuonna 2011.


title: Oliver Twist (televisiosarja)

text: Sarja kuvattiin Lontoossa ja Kentissä historiallisella Chathamin telakalla vuonna 2007.


title: Oikeakeskipituinen tasoprojektio

text: Oikeakeskipituinen tasoprojektio on tasoprojektioiden luokkaan kuuluva karttaprojektio. Siinä kaikkien kartassa näkyvien pisteiden etäisyydet jostakin valitusta keskipisteestä lukien ovat suoraan verrannolliset niiden todellisiin, maapallon isoympyröitä pitkin mitattuihin etäisyyksiin kyseisestä pisteestä, ja kaikki kartan pisteet ovat myös oikeassa suunnassa kyseisestä keskipisteestä katsottuna eli niiden atsimuutti on oikea. Jos keskipisteeksi valitaan pohjois- tai etelänapa, pituuspiirit näkyvät kartassa suorina viivoina ja leveyspiirit ympyröinä, joiden etäisyydet navasta ovat oikeassa suhteessa.


title: Oikeakeskipituinen tasoprojektio

text: Yhdistyneiden kansakuntien lipussa on kuvattuna oikeakeskipituisen tasoprojektion mukainen maailmankartta pohjoisnapa keskipisteenä.


title: Oikeakeskipituinen tasoprojektio

text: USGS käyttää oikeakeskipituista tasoprojektiota Yhdysvaltain kartastossa ("National Atlas of the United States of America"). sekä Mikronesian suurimittakaavaisissa kartoissa. Karttaprojektio soveltuu osoittamaan etäisyydet lentoteitse projektion keskipisteestä luettuina, sekä seismologisiin ja radioliikenteen tarkoituksiin.


title: Oikeakeskipituinen tasoprojektio

text: Radion tapauksessa tämä projektio suo mahdollisen suunta-antennien asentamiseen, varsinkin käytettäessä HF-aaltoja tiedonsiirtoon. Antenni voidaan suunnata, tavallisimmin sähköisen roottorin avulla, yksinkertaisesti etsimällä kartalta paikka, johon viesti on tarkoitus välittää ja kääntämällä antenni kartan osoittamaan kultaan. Kartta on tällöin laadittava niin, että sen keskipiste on mahdollisimman lähellä antennin todellista sijaintia.


title: Oikeakeskipituinen tasoprojektio

text: Napakeskeistä oikeakeskipituista tasoprojektiota käytetään usein myös tähtikartoissa, erityisesti planisfääreissä.


title: Oikeakeskipituinen tasoprojektio

text: On kuitenkin huomattava, että vain kartalla näkyvät oikein vain sen keskipisteestä mitatut etäisyydet ja suunnat sekä etäisyydet tämän keskipisteen kautta kulkevia suoria (maan pinnan isoympyröitä) pitkin. Kaikki muut etäisyydet vääristyvät. Alueiden pinta-alat ja muodot vääristyvät sitä enemmän, mitä kauempana ne ovat kyseisestä keskipisteestä.


title: Oikeakeskipituinen tasoprojektio

text: Jotkin laajakulmaiset kameran linssit, joita sanotaan "kalansilmiksi", saavat aikaan oikeakeskipituisen tasoprojektion valokuvatusta näkymästä. Tällaiset linssit suovat mahdollisen paljon leveämpään näkökenttään kuin perspektiiviset linssit, joiden näkökenttä on aina paljon vähemmän kuin 180 astetta.


title: Oikeakeskipituinen tasoprojektio

text: Oikeakeskipituista tasoprojektiota on mahdollisesti käytetty jo muinaisessa Egyptissä eräissä pyhissä kirjoissa esiintyneissä tähtikartoissa. Varhaisin tunnettu kirjallinen teksti, jossa sitä kuvataan tarkemmin, on kuitenkin peräisin vasta Abu Rayha Birunilta 1000-luvulta.


title: Oikeakeskipituinen tasoprojektio

text: Projektiota käytettiin usein renessanssiaikaisissa kartoissa. Gerhardus Mercator kuvasi vuonna 1569 laatimassaan kuuluisassa maailmankartassa napaseudut erillisissä kartakkeissa tässä projektiossa. Ranskassa ja Venäjällä projektio tunnetaan nimellä Postelin projektio Guillaume Postelin mukaan, joka käytti sitä eräässä vuonna 1581 julkaistussa kartassa.


title: Oikeakeskipituinen tasoprojektio

text: Karttaprojektiota varten maan pinnalta on valittava jokin paikka kartan keskipisteeksi, josta katsottuna etäisyydet ja atsimuutti kaikkiin muihin kohtiin kuvautuu oikein. Tämä piste, jonka leveysasteelle käytetään merkintää "φ" ja pituusasteelle merkintää "λ", kuvautuu kartan keskipisteeseen. Kaikki muut tietyllä atsimuutilla olevat pisteet kuvautuvat tämän keskuksen kautta kulkevalle suoralle viivalle, ja kulma "θ", jonka tämä suora muodostaa pystysuoran kanssa, on atsimuuttikulma. Etäisyydelle keskipisteestä toiseen annettuun pisteeseen käytetään merkintää "ρ". Näin ollen maanpinnan piste, jonka atsimuutti keskipisteestä katsottuna on "θ" ja etäisyys "ρ", kuvautuu kartalle pisteeseen, jonka karteesiset koordinaatit ovat:


title: Oikeakeskipituinen tasoprojektio

text:
Yhteys kartan keskipisteestä mitattujen koordinaattien ("θ","ρ") sekä saman paikan leveys- ja pituusasteen ("φ", "λ") välillä voidaan laskea seuraavasti.
Pallotrigonometrian mukaan maapallon isoympyrää pitkin mitattu pisteiden ("φ"₁, "λ"₀) ja ("φ", "λ") välinen etäisyys on:
Atsimuti ensimmäisestä pisteestä jälkimmäiseen on siis:


title: Oikeakeskipituinen tasoprojektio

text: Saadut arvot "ρ" ja "θ" osoittavat siis pisteen sijainnin kartalla napakoordinaateissa.


title: Oikeakeskipituinen tasoprojektio

text: Jos keskipisteeksi valitaan pohjoisnapa, nämä lausekkeet yksinkertaistuvat muotoon:


title: Plasmodium

text: Plasmodium on itiöeläimiin kuuluva yksisoluisten loiseliöiden suku, johon kuuluu yli 200 lajia ja niiden alalajeja. "Plasmodium"-loisen infektio aiheuttaa malariaa. Ihmisten lisäksi "Plasmodium"-suvun loiset voivat infektoida muita kädellisiä, nisäkkäitä, lintuja ja matelijoita. Kaikilla "Plasmodium"-suvun lajeilla on 14 kromosomia, yksi mitokondrio ja yksi plastidi.


title: Plasmodium

text: Ihmisen malariaa aiheuttaa yleisimmin neljä plasmodium-suvun lajia: "Plasmodium falciparum", "Plasmodium vivax", "Plasmodium ovale" ja "Plasmodium malariae". Myös apinan "Plasmodium"-lajin "P. knowlesin" on kuvattu harvoin aiheuttaneen malarian ihmiselle. Ihmisen malarialoisten vektorina toimivat "Anopheles"-suvun hyttyset, joiden pistosta malarialoinen siirtyy ihmisen elimistöön.


title: Plasmodium

text: Ranskalainen lääkäri Charles Louis Alphonse Laveran löysi vuonna 1880 malariapotilaiden verestä loisia, jotka hän pystyi osoittamaan sairauden aiheuttajiksi. Hän sai työstään malarian ja trypanosomiaasin parissa lääketieteen Nobelin palkinnon vuonna 1907. Italialaiset tutkijat Giovanni Battista Grassi, Amico Bignami, Giuseppe Bastianelli, Angelo Celli, Camillo Golgi ja Ettore Marchiafava osoittivat malarian olevan veren kautta tarttuva loistauti, jonka vektorina ihmisillä toimi "Anopheles"-suvun hyttynen. Celli ja Marchiafava antoivat vuonna 1885 tutkimalleen malarialoissuvulle nimen "Plasmodium". Brittiläinen lääkäri Ronald Ross kuvasi vuonna 1897 lintumalarian aiheuttajan "Plasmodium relictumin" kiertokulun hyttysestä lintuun. Myös hän sai työstään lääketieteen Nobelin palkinnon vuonna 1902.


title: Liettuan tataarit

text: Liettuan tataarit ovat tataareja, jotka alun perin asettuivat Liettuan suuriruhtinaskunnan alueelle 1300-luvun alussa. Saman vuosisadan lopulla Vytautas Suuri kutsui maahan lisää tataareja. Nykyään heitä asuu pääosin Valko-Venäjän, Liettuan ja Puolan alueella hieman yli 10 000 henkilöä.


title: Liettuan tataarit

text: Tataarit säilyttivät Liettuassa uskontonsa, mutta muilta osin heidän historiansa on yhteistä kristityn Puola-Liettuan kanssa. He taistelivat Puola-Liettuan sodissa jo Tannenbergin taistelussa ja osallistuivat Wienin taistelussa vuonna 1683 maailmanhistorian suurimpaan ratsuväkihyökkäykseen. Vuonna 1939 tataarien rykmentti Puolan ratsuväessä oli yksi viimeisistä, joka pyrki jatkamaan taistelua Saksaa vastaan.


title: Liettuan tataarit

text: Maailmanlaajuisesti tunnetuin liettuantataaritaustainen henkilö lienee näyttelijä Charles Bronson.


title: Suomen pelimuseo

text: Suomen pelimuseo on pelaamisen historiaan keskittyvä museo, joka avattiin tammikuussa 2017 Tampereelle Museokeskus Vapriikin tiloihin. Museon toteuttavat yhteistyössä Tampereen kaupunki, Mediamuseo Rupriikki, Pelikonepeijoonit ja Tampereen yliopisto. Pelimuseo on Suomen ensimmäinen pysyvä peleihin keskittyvä museo.


title: Suomen pelimuseo

text: Museon kokoelman pääpaino on digitaalisissa peleissä, mutta näytteillä on myös lauta- ja roolipelejä. Pelejä ja pelikoneita 1990-luvulta asti kerännyt kolmen harrastajan ryhmittymä Pelikonepeijoonit luovutti oman kokoelmansa museon käyttöön.


title: Suomen pelimuseo

text: Osa museon rahoituksesta toteutettiin joukkorahoituskampanjalla vuonna 2015. Kampanjassa yli 1 100 ihmistä tai organisaatiota lahjoitti yli 86 000 euroa museolle. Kampanjan minimitavoite oli 50 000 euroa. Lahjoitusrahalla on tarkoitus lisätä näyttelyn vuorovaikutteisuutta pelipisteillä ja kunnostetuilla peliautomaateilla. Pelattavana on muun muassa "Pong"-automaatti, "Lohikäärmepuu"-peli ja "Twilight Zone" -flipperi. Yhteensä museossa on esillä sata peliä, joista pelattavissa on 60 kpl.


title: Suomen pelimuseo

text: Joukkorahoituskampanjaan osallistuneet pääsivät museoon jo joulukuussa 2016. Pelimuseolle on varattu Vapriikista 400 neliömetrin tilat.


title: Suomen pelimuseo

text: Museo palkittiin Finnish Game Awards -gaalassa "Vuoden 2016 ilmiönä". Vuoden 2017 GameXpossa museo palkittiin "Vuoden pelikasvattaja" -palkinnolla. Vuonna 2018 Society for the History of Technology valitsi Suomen pelimuseon vuoden 2018 Dibner Award for Excellence in Museum Exhibits -palkinnon saajaksi.


title: Borderlands (pelisarja)

text: Borderlands on 2K Gamesin julkaisema ja Gearbox Softwaren kehittämä scifiteemainen videopelisarja. Lajiltaan pelit ovat ensimmäisen persoonan ammuntapelejä ja toimintaroolipelejä. Pelisarjaan kuuluu neljä peliä: "Borderlands", "Borderlands 2", sekä spin-off "Tales from The Borderlands". Näiden lisäksi peleihin on julkaistu useita lisäosia. Pelejä on myyty yli 26 miljoonaa kappaletta, joista yli 13 miljoonaa kappaletta "Borderlands 2:"ta.


title: Borderlands (pelisarja)

text: Pelisarjan ensimmäinen peli oli "Borderlands". Peli julkaistiin lokakuussa 2009. Se julkaistiin PlayStation 3:lle, Xbox 360:lle ja PC:lle. Peliä pystyy pelaamaan 1-4 pelaajaa. Tehtäviä on yhteensä 127. Pelissä on yhteensä neljä pelattavaa hahmoa. Peliin on julkaistu myöhemmin neljä virallista lisäosaa.


title: Borderlands (pelisarja)

text: Pelisarjan toinen peli "Borderlands 2" julkaistiin syyskuussa 2012. Peli julkaistiin samoille alustoille kuin edellinen peli. Alkuperäisessä pelissä on neljä pelattavaa hahmoa, mutta lisäosien myötä pelattavia hahmoja on yhteensä kuusi. Lisäosia on julkaistu useita.


title: Borderlands (pelisarja)

text: Kolmas peli "" julkaistiin lokakuussa 2014. Peli julkaistiin samoille alustoille kuin edelliset kaksi sekä PlayStation 4:lle ja Xbox Onelle. Pelattavia hahmoja on neljä, joskin lisäosien mukana tulee kaksi lisäpelattavaa hahmoa. Tarina sijoittuu ensimmäisen ja toisen pelin väliseen aikaan. Pelille on julkaistu muutamia lisäosia.


title: Borderlands (pelisarja)

text: Sarjan aiemmista osista poiketen "Tales from the Borderlands" on seikkailupeli. Pelin on kehittänyt Telltale Games. Tarina perustuu "Borderlands 2":n jälkeisiin tapahtumiin.


title: Aigle (1800)

text: Aigle oli Ranskan laivaston vuonna 1800 vesillelaskettu 74-tykkinen Téméraire-luokan linjalaiva.


title: Aigle (1800)

text: Alus tilattiin Rochefortin telakalta osana vuoden 1794 laivasto-ohjelmaa nimellä "No 2", jolloin vastaavaksi mestariksi nimettiin Pierre Rolland. Sen köli laskettiin 26. joulukuuta 1794, ja se kastettiin 24. maaliskuuta 1795. Työt aluksella keskeytettiin 1795, ja aluksen tilaus siirrettiin huhtikuussa 1798 Entreprise Destouches'lle, jossa rakentamisesta vastasivat Jean-Marie Houssez ja Pelleteau. Alus laskettiin vesille 6. heinäkuuta 1800, ja se valmistui helmikuussa 1801. Alus otettiin palvelukseen 14. huhtikuuta 1801.


title: Aigle (1800)

text: Alus purjehti vuonna 1805 "Algésiras'n" kanssa Länsi-Intiaan, jossa ne liittyivät vara-amiraali Pierre-Charles Villeneuven laivasto-osastoon. Lokakuussa alus osallistui 21. lokakuuta laivaston mukana Trafalgarin taisteluun, jossa se joutui Britannian kuninkaallisen laivaston valtaamaksi. Seuraavana päivänä aluksen miehistö nousi kapinaan brittien valtausmiehistöä vastaan vallaten aluksensa takaisin. Kuitenkin alus upposi myrskyssä 23. lokakuuta Puerto Santa Marian edustalle lähelle Cadizia. Hylkyä ei kyetty nostamaan, ja se myytiin romutettavaksi.


title: Algésiras (1804)

text: Algésiras oli Ranskan laivaston vuonna 1804 vesillelaskettu 74-tykkinen Téméraire-luokan linjalaiva.


title: Algésiras (1804)

text: Alus tilattiin 26. elokuuta 1799 Lorientin telakalta, jossa sen rakennustöistä vastasi Louis Antoine & Mathurin Crucy. Sen köli laskettiin 20. heinäkuuta 1801, ja se kastettiin 14. marraskuuta. Alus laskettiin vesille 8. heinäkuuta 1804. Se otettiin palvelukseen 27. elokuuta, ja se valmistui syyskuussa.


title: Algésiras (1804)

text: Alus purjehti vuonna 1805 "Aiglen" kanssa Länsi-Intiaan, jossa ne liittyivät vara-amiraali Pierre-Charles Villeneuven laivasto-osastoon. Alus osallistui 21. lokakuuta laivaston mukana Trafalgarin taisteluun, jossa se joutui Britannian kuninkaallisen laivaston valtaamaksi. Seuraavana päivänä aluksen miehistö nousi kapinaan brittien valtausmiehistöä vastaan vallaten aluksensa takaisin. Alus purjehti Cadiziin.


title: Algésiras (1804)

text: Espanja valtasi aluksen 14. kesäkuuta 1808 muiden Cadizissa olleiden alusten mukana liittäen sen laivastoonsa nimellä "Algeciras". Alus upposi Cadizin satama-altaaseen 1826 huollon puutteessa.


title: W 120

text: W 120 tarkoittaa seuraavia asioita:


title: Matkijapeukaloinen

text: Matkijapeukaloinen ("Thryothorus ludovicianus") on peukaloisten heimoon kuuluva varpuslintu.


title: Matkijapeukaloinen

text: Matkijapeukaloista tavataan Kanadan kaakkoisosissa, Yhdysvaltain itäosissa, Meksikossa, Belizessä, Guatemalassa ja Nicaraguassa, ja sen levinneisyysalueen pinta-ala on noin 3 210 000 km. Laji on luokiteltu elinvoimaiseksi.


title: Taituripeukaloinen

text: Taituripeukaloinen ("Thryophilus rufalbus") on peukaloisten heimoon kuuluva varpuslintu.


title: Taituripeukaloinen

text: Taituripeukaloista tavataan Meksikossa, Keski-Amerikassa ja Etelä-Amerikan pohjoisosissa, ja sen levinneisyysalueen pinta-ala on noin 780 000 km. Laji on luokiteltu elinvoimaiseksi.


title: Levamisoli

text: Levamisoli on imidatsotiatsoleihin kuuluva heterosyklinen orgaaninen yhdiste. Yhdistettä voidaan käyttää lääketieteessä ja eläinlääketieteessä loismatoja vastaan sekä immunomodulaattorina.


title: Levamisoli

text: Levamisoli vaikuttaa loismatojen asetyylikoliinireseptoreihin ja se depolarisoi lihassolujen solukalvoja. Ainoastaan (S)-(-)-isomeerilla on vaikutusta loismatoihin ja yhdisteen raseemista seosta kutsutaan tetramisoliksi (CAS 5036-02-2). Yhdiste on tehokas muun muassa sukkulamatoja vastaan. Levamisolia käytetään muun muassa kissojen, koirien, sikojen, lehmien, lampaiden ja siipikarjan madottamiseen. Ihmisten matolääkkeenä sen käyttö lopetettiin Yhdysvalloissa vuonna 1999 ja Kanadassa vuonna 2003. Levamisoli on immunostimulantti ja se vaikuttaa stimuloimalla ganglioiden toimintaa. Levamisolia on tutkittu muun muassa paksusuolen syövän hoidossa. Usein levamisolia käytetään sen hydrokloridisuolana (CAS 16595-80-5).


title: Levamisoli

text: Levamisoli on optisesti aktiivinen yhdiste ja sen ominaiskiertokyky kloroformiliuoksessa on -85,1 °.


title: Levamisoli

text: Vakavin levamisolin pitkäaikaiskäytön haittavaikutus on agranulosytoosi eli jyvässolukato, jossa valkosolujen määrä elimistössä laskee vaarallisen alas. Useimmiten tila palautuu normaaliksi, mutta myös agranulosytoosista aiheutuvia kuolemantapauksia tunnetaan. Agranulosytoosi johtuu todennäköisesti yliherkkyysreaktiosta. Eräiden eläinten sukkulamatojen on huomattu kehittäneen resistenttiyden levamisolia vastaan.


title: Levamisoli

text: Tärkeä levamisolin synteesin välituote on 1-(2-fenyyli-2-hydroksietyyli)-2-imino-1,3-tiatsolidiini, jota voidaan valmistaa joko fenasyylibromidin ja tiourean välisellä reaktiolla ja suojaamalla yhdiste etikkahappoanhydridin avulla ja pelkistämällä tuotteen ketoryhmä natriumboorihydridillä, styreenioksidin ja tiourean välinen reaktio tai käsittelemällä styreenioksidin ja etyleeni-imiinin reaktiotuotetta kaliumtiosyanaatilla tai tiourealla. 1-(2-fenyyli-2-hydroksietyyli)-2-imino-1,3-tiatsolidiini reagoi tionyylikloridin ja etikkahappoanhydridin kanssa muodostaen raseemisen seoksen eli tetramisolin, josta levamisoli voidaan erottaa resoluutiolla ja reagenssina resoluutiossa käytetään D-kamferisulfonihappoa.


title: Jiaozuo

text: Jiaozuo (, pinyin: Jiāozuò Shì) on prefektuuritason kaupunki Kiinan Henanin maakunnan pohjoisosassa. Kaupungin keskusta sijaitsee linnuntietä noin 65 kilometriä maakunnan pääkaupunki Zhengzhousta luoteeseen. Kaupungin väkiluku on 3,54 miljoonaa (2010) ja pinta-ala 4 072 neliökilometriä.


title: Jiaozuo

text: Prefektuuri rajoittuu pohjoisessa Jinchengin, idässä Xinxiangin, etelässä Zhengzhoun, lounaassa Luoyangin, sekä lännessä Jiyuanin prefektuuritason kaupunkeihin..


title: Jiaozuo

text: Piirikuntatasolla kaupunki jakautuu 10 osaan:


title: Liinalampi (Ikaalinen)

text: Liinalammi on Pirkanmaalla Ikaalisissa Iso-Röyhiössä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Kyrösjärven alueeseen. Liinalammi on osa Kyrösjärven lähialuetta.


title: Liinalampi (Ikaalinen)

text: Se on 150 metriä pitkä ja 100 metriä leveä. Siihen ei laske ojia ja sen oma laskuoja virtaa luoteeseen, jossa se 900 metrin jälkeen yhtyy Raattaansuonojaan. Tämä laske Kyrösjärveen Penijoenlahdessa. Lammen lähiympäristö on soistuvaa metsää ja länsipuolella on muutamia peltoja. Noin 100 metrin päästä ohi kulkevan seututien 276 varrella on lammen puolella runsaasti kiinteistöjä. Lammelle ei johda teitä eikä sen rannolilla ole rakennuksia.


title: Liinalampi (Ikaalinen)

text: Lampi esiintyy isonjaonkartassa vuosilta 1830-1848, jossa sen nimi oli "Liinalammi". Lammella ei tuolloin ollut vielä laskuojaa.


title: Kortetlampi

text: Kortetlampi on Pirkanmaalla Ikaalisissa Luhalahden Sipsiössä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Kyrösjärven alueeseen. Kortetlampi on osa Kyrösjärven lähialuetta.


title: Kortetlampi

text: Se on 250 metriä pitkä, 100 metriä leveä ja sen pinta-ala on 2,0 hehtaaria. Lampi sijaitsee peltoaukean sisällä metsäsaarekkeessa kaukana maatiloista. Siihen laskee Hautakorvenlammen laskuoja ja sen oma laskuoja on kilometrin mittainen ja se laskee Kyrösjärven Luhalahteen. Rantaviiva on yli 600 metriä pitkä ja rantaan on rakennettu yksi loma-asunto, jonne johtaa Sipsiön kautta tie seututieltä 276.


title: Sahrikas

text: Sahrikas on Pirkanmaalla Ikaalisissa Iso-Röyhiössä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Kyrösjärven alueeseen. Sahrikas on osa Kyrösjärven lähialuetta.


title: Sahrikas

text: Se on 250 meträ pitkä, 150 metriä leveä ja sen pinta-ala on 1,9 hehtaaria. Sen rannat ovat metsämaata lukuun ottamatta luoteispäätä, missä ranta alkaa pellonreunasta. Koillisessa sijaitsee Halmelan talon niitty, jota ei enää viljellä. Järveen laskee yksi metsäoja ja toinen pelto-oja läheisiltä pelloilta. Sen oma laskuoja on 400 metriä pitkä ja se laskee Pitkäjärveen. Rantaviiva on 700 metriä pitkä. Kaakkoiskulmassa on 100 metriä pitkä lahti. Rannoille ei ole rakennettu vapaa-ajan asuntoja eikä rantaan johda teitä. Alueen tiloille pääsee Iso-Röyhiöstä tulevalta tieltä, joka haarautuu seututieltä 276.


title: Sahrikas

text: Isojaonkartassa vuosilta 1830-1848 järven nimi kirjoitettiin "Saarikaisjärvi". Kartan mukaan järvellä oli suurehko saari eikä järvellä ollut tuolloin laskuojaakaan. Koska järvellä on nykyään laskuoja, on järvellä tehty järvenlasku, joka on maaduttanut saaren.


title: International Road Racing Championship

text: International Road Racing Championship (IRRC) on katuradoilla ajettava eurooppalainen ratamoottoripyöräilysarja. Siinä kilpaillaan superbike- ja supersport-luokkien pyörillä.


title: International Road Racing Championship

text: Sarja perustettiin vuonna 2003 nimellä 3 Nations Cup. Perustajina olivat kolme moottoriurheiluseuraa Alankomaista, Belgiasta ja Saksasta, ja sarjaan osallistui kymmenen ajajaa kustakin maasta. Osakilpailuja ajettiin yhteensä kuusi, kaksi kunkin seuran kotiradalla.


title: International Road Racing Championship

text: Sarja laajeni ja sai nykyisen nimensä vuonna 2010, kun muut radat ja muiden maiden kilpailijat ilmoittivat halukkuudestaan osallistua sarjaan. Vuonna 2011 kilpailtiin ensimmäistä kertaa Tšekissä. Vuonna 2016 IRRC laajeni Suomeen, kun aikoinaan MM-sarjaankin kuulunut Imatranajo teki paluun Imatran katuradalle 30 vuoden tauon jälkeen.


title: International Road Racing Championship

text: Vuodesta 2012 alkaen mestaruudesta on kilpailtu superbike- ja supersport-luokissa.


title: Iñaki Urdangarin

text: Iñaki Urdangarin y Liebaert (s. 15. tammikuuta 1968 Zumarraga) on uransa päättänyt käsipallon olympiamitalisti ja Espanjan prinsessa Cristinan aviopuoliso.


title: Iñaki Urdangarin

text: Urdangarin edusti koko käsipallouransa vuodesta 1986 vuoteen 2000 FC Barcelonaa. Espanjan käsipallomaajoukkueessa Urdangarin oli voittamassa kahta olympiapronssia, vuosien 1996 ja 2000 kesäolympialaisista. Vuoden 1992 kesäolympialaisissa Barcelonassa Urdangarin sijoittui Espanjan kanssa viidenneksi. Urdangarin on 197 senttimetriä pitkä.


title: Iñaki Urdangarin

text: Vuoden 1996 kesäolympialaisissa Urdangarin tapasi vuoden 1988 kesäolympialaisissa kilpapurjehdukseen osallistuneen, silloisen kuninkaan Juan Carlos I:n tyttären prinsessa Cristinan. He menivät naimisiin seuraavan vuoden lokakuussa. Heillä on neljä lasta: kolme poikaa ja yksi tytär.


title: Iñaki Urdangarin

text:
Urdangarinin epäiltiin osallistuneen rahanpesuun ja veronkiertoon yhdessä Cristinan kanssa. Tämä tuotti kuningashuoneelle epäsuosiota, ja sen arvioidaan olevan yksi syy siihen, että kuningas Juan Carlos luopui kruunusta kesäkuussa 2014.Vuosina 1997–2015 Urdangarin oli arvonimeltään Palma de Mallorcan herttua; veronkiertosyytösten takia kuningas Felipe VI otti pois herttuan arvonimen kesäkuussa 2015.
Baleaarien maakunnallinen ylioikeus ("La Audiencia Provincial de Baleares") vapautti prinsessa Cristinan syytteistä helmikuussa 2017. Samassa oikeudenkäynnissä Iñaki Urdangarin tuomittiin veronkierrosta kuudeksi vuodeksi ja kolmeksi kuukaudeksi vankeuteen sekä maksamaan 512 000 euron sakot.Urdangarin ei joutunut vankilaan, mutta hänen täytyi esiintyä oikeuden edessä kerran kuukaudessa asuinpaikkakunnallaan Genevessä Sveitsissä, kun hän odotti korkeimman oikeuden ratkaisua valitukseen.
Korkein oikeus tuomitsi 12. kesäkuuta 2018 Urdangarinin viideksi vuodeksi ja 10 kuukaudeksi vankeuteen kavalluksesta, välttelystä, hallintoviranomaisten huijaamisesta, kahdesta verorikoksesta ja vaikutusvallan kaupasta. Lisäksi hänet tuomittiin 512 553 euron sakkoihin. Hän istuu rangaistustaan Brievan vankilassa Ávilassa.


title: Veikko Pirilä (professori)

text: Veikko Paavo Pirilä (25. toukokuuta 1915 Helsinki – 2. marraskuuta 1998 Tuusula ) oli suomalainen lääkäri ja professori.


title: Veikko Pirilä (professori)

text: Pirilän vanhemmat olivat iho- ja sukupuolitautiopin professori, lääketieteen tohtori Paavo Pirilä ja Anni Siviä Ikonen, ja puoliso vuodesta 1944 Hilkka Louna Tuulikki Puranen. Pirilä tuli ylioppilaaksi Helsingin suomalaisesta yhteiskoulusta 1933 ja valmistui lääketieteen lisensiaatiksi 1934. Tohtoriksi hän väitteli 1947, jolloin hän sai myös iho- ja sukupuolitautien erikoislääkärin pätevyyden. Työlääketieteen erikoislääkärin pätevyyden Pirilä sai 1954. Pirilä toimi muun muassa Helsingin yleisen sairaalan ja Työterveyslaitoksen palveluksessa, Helsingin yliopiston iho- ja sukupuolitautien dosentti hän oli vuodesta 1949 vuoteen 1958. Pirilä oli 1958–1981 Helsingin yliopiston iho- ja sukupuolitautien henkilökohtainen ylimääräinen professori. Hänen tutkimusalaansa olivat ammatti-ihotaudit sekä elimistön herkistyminen ihon kanssa kosketuksiin tuleville kemikaaleille. Työterveyslaitoksella Pirilä toimi aina vuodesta 1947 vuoteen 1972 asti, Allergiasairaalan ihotautiosaston ylilääkäri hän oli 1970–1980.


title: Veikko Pirilä (professori)

text: Pirilä kehitti Finn Chamber -testimenetelmän kosketusallergioiden tutkimuksia varten ja perusti Epitest-nimisen yhtiön sen kaupalliseksi hyödyntämiseksi. Yrittäjän työtä hän jatkoi vielä eläkkeellä ollessaan ja sai yritystoiminnastaan muun muassa Keksintösäätiön palkinnon.


title: Johannes Bernardi

text: Johannes Bernardi (viimeistään 1395 Kalmar – 20. syyskuuta 1445 Naantali) oli ruotsalainen birgittalaismunkki ja Suomen katolisen kirkon pappi, joka toimi Naantalin luostarin ensimmäisenä esimiehenä.


title: Johannes Bernardi

text: Bernardin isä oli mahdollisesti Kalmarin porvari Bernardurs Sartor. Hän meni munkiksi Vadstenan luostariin 1420, mutta anoi paavilta 1430 lupaa siirtyä toiseen luostariin. Sitä hän ei kuitenkaan käyttänyt. Valtaneuvoston päätettyä Suomen piispan Maunu Tavastin pyynnöstä luostarin perustamisesta vuonna 1438 Bernardi lähetettiin Suomeen 27. toukokuuta 1440 neljän sisaren, yhden maallikkoveljen ja kahden muun pappisveljen kanssa. Bernardi toimi heidän johtajanaan. Kun luostarin paikka Maskun Karinkylässä osoittautui sopimattomaksi, Bernardi pyysi 1441 luostarin siirtämistä uuteen paikkaan. Hän itse palasi Vadstenan emäluostariin ilman lupaa 1443, mutta tuli takaisin Suomeen jo seuraavana vuonna. Tällä välin luostarin uudeksi paikaksi oli päätetty nykyisen Naantalin alue, joka oli vielä tuolloin Raisiota. Bernardi luopui luostarin johtajuudesta 1445, mutta ei kerinnyt palata takaisin Ruotsiin ennen kuolemaansa.


title: Juho Laitinen (vapaaottelija)

text: Juho Laitinen (s. 1986 Kuopio) on suomalainen amatöörivapaaottelija. 185 senttimetriä pitkä Laitinen kilpailee keskisarjassa eli 83,9 kilon sarjassa. Laitinen edustaa kotikaupunkinsa Gladiator Factory -seuraa.


title: Juho Laitinen (vapaaottelija)

text: Laitinen aloitti vapaaottelun vuonna 2009 harrastettuaan aiemmin potkunyrkkeilyä. Suomen mestaruuden hän on voittanut vuosina 2014 ja 2015. Heinäkuussa 2015 hän saavutti pronssia MM-kilpailuista Las Vegasista hävittyään keskisarjan semifinaalissa Ison-Britannian James Duckettille, joka saavutti myöhemmin hopeaa.


title: Libor Capalini

text: Libor Capalini (s. 30. tammikuuta 1973 Hořovice) on uransa päättänyt tšekkiläinen nykyaikainen viisiottelija ja olympiamitalisti. 174 senttimetriä pitkä ja 64 kilogrammaa painava Capalini edusti Dukla Prahaa.


title: Libor Capalini

text: Capalini saavutti pronssia henkilökohtaisesta kilpailusta vuoden 2004 kesäolympialaisista Ateenasta. MM-kilpailuista hän saavutti viisi hopea- ja neljä pronssimitalia. Vuoden 2002 EM-kilpailuista Ústí nad Labemista Capalini voitti EM-kultaa henkilökohtaisesta kilpailusta. Lisäksi hän saavutti kaksi EM-hopeaa ja kolme EM-pronssia.


title: Libor Capalini

text: Capalini päätti uransa vuonna 2010.


title: Downshiftaajat

text: Downshiftaajat on suomalainen draamasarja, jonka pääosissa näyttelevät Iina Kuustonen, Jussi Vatanen, Mikko Leppilampi, Niina Lahtinen, Anna-Leena Härkönen, Eero Ritala ja Wanda Dubiel. Sen on käsikirjoittanut Timo Varpio ja ohjannut Teppo Airaksinen.


title: Downshiftaajat

text: Sarjan ensimmäinen tuotantokausi julkaistiin 25. marraskuuta 2015 Elisa Viihde -palvelussa. Sarja on Suomen ensimmäinen viihdepalvelun alkuperäissarjana toteutettu laajamittainen draamasarja. Lisäksi Yleisradio julkaisi sen syksyllä 2016 omassa Yle Areena -palvelussaan ja esitti sen Yle TV2 -kanavallaan. Sarjan toinen kausi julkaistiin Elisa Viihteessä neljässä erässä vuodenvaihteessa 2016–2017. Yle Areenassa toinen kausi julkaistiin 26. joulukuuta 2017.


title: Downshiftaajat

text: "Downshiftaajien" optio-oikeudet on myyty Yhdysvaltoihin ja Ruotsiin.


title: Downshiftaajat

text: Sarja kertoo kahdesta varakkaasta ystäväpariskunnasta, joiden elintaso romahtaa. He joutuvat pakosta muuttamaan Helsingin arvoalueelta tavalliseen Koivukylän lähiöön Vantaalle ja totuttelemaan vaatimattomaan elämään.


title: Downshiftaajat

text: Toisella tuotantokaudella päähahmoja kohtaa yllättävä äkkirikastuminen.


title: Downshiftaajat

text: Käsikirjoittaja Timo Varpion mukaan sarja syntyi hänen omakohtaisista havainnoistaan ihmisten reaktioista, kun hän itse muutti keskustasta lähiöön. Sarja kirjoitettiin aluksi sijoittumaan Vuosaareen, mutta se muuttui Vantaan Koivukyläksi. Alun perin sarjan konsepti ja käsikirjoitukset kehitettiin Ylen kanssa, mutta tuotantomuutosten jälkeen ensiesitys tapahtui Elisa Viihteellä loppuvuodesta 2015. Yle TV2 sai sarjan esitettäväkseen syksyllä 2016, ja samalla se tuli myös Yle Areenaan.


title: Downshiftaajat

text: Sarja kuvattiin yksikameratuotantona, paljolti käsivarakuvauksena lähes vallitsevassa valossa. Tuotannossa pyrittiin muutenkin tavanomaista suurempaan keveyteen, jotta se heijastuisi myös komediasarjan ilmaisun kepeytenä.


title: Downshiftaajat

text: Keskimääräinen katsojamäärä televisiossa ensiesityspäivänä


title: Askolan kirkonkylä

text: Askolan kirkonkylä on kylä Askolassa. Kirkonkylään kuuluu esimerkiksi kirkko, kauppa ja apteekki. Kirkonkylässä on myös kaksi koulua. Iso omakotitaloalue Askolassa on nimeltään Ruutipelto.


title: Lasse Johansson

text: Lasse Tuure Johansson (2. lokakuuta 1921 Kuusankoski – 5. toukokuuta 2014 Valkeala) oli suomalainen mäkihyppääjä, mäkihyppyvalmentaja ja liikunnanohjaaja.


title: Lasse Johansson

text: Johanssonin vanhemmat olivat veturinlämmittäjä Antti Konsta Johansson ja Siiri Sofia Verho ja puoliso Helinä Tellervo Kellberg. Hän aloitti mäkihypyn Kouvolan 30 metrin mäessä ja edusti Kouvolan Hiihtoseuraa. Hänen menestyksellisin kautensa kilpailijana oli 1940-luvulla, vuonna 1944 hänestä tuli sekä Suomen mestari että Ounasvaaran kisojen mäkihypyn voittaja. Vielä 1946 hän tuli Suomen mestaruuskisoissa hopealle. Kansainvälistä menestystä Johanssonille ei silti juuri kertynyt ja hänen uransa katkesi loukkaantumiseen Moskovan kisoissa 1954.


title: Lasse Johansson

text: Mäkihypyn valmennukseen Johansson paneutui 1950-luvulla, hän suoritti liikunnanohjaajan tutkinnon ja toimi Suomen Hiihtoliiton mäkihyppyvalmentajana. Hän valmensi suomalaishyppääjiä etunojatekniikkaan, vastapainona varsinkin norjalaisten tuolloin suosimalle käsien pyörittämiselle ilmalennon aikana. Hänen ansiostaan etunojatekniikassa kehittyi vallitsevaksi käytännöksi käsien pitäminen lähellä vartaloa eikä sivuille tai eteen ojennettuina. Esko Mömmö ja Hemmo Silvennoinen olivat hänen valmentaminaan tämän tyylin edelläkävijöitä. Hänen valmentamansa hyppääjät ottivat kaksoisvoitot maailmanmestaruuskisoissa Falunissa 1954 ja Lahdessa 1958 sekä talviolympialaisissa Cortinassa 1956. Johansson myös ideoi kesäharjoitteluun vesimäen, jota käytettiin ennen muovimäkien aikakautta. Valmentamisesta Johansson luopui vuonna 1960.


title: Lasse Johansson

text: Vuosina 1958–1982 hän toimi Kouvolan Ammattikoulun liikuntakasvatuksen ja terveysopin opettajana. Vanhat sota- ja urheiluvammat lyhensivät työuraa. Hänen valmennusuransa jatkui Kouvolan ammattikoululla ja hänen ohjauksessaan koulun joukkueet voittivat ammattikoulujen Suomen mestaruudet jalkapallossa, lentopallossa ja koripallossa vuosina 1967–1969.


title: Lasse Johansson

text: Vuonna 1990 hän sai Suomen Hiihtoliiton jakaman Hannu Koskivuori -mitalin kuudentena henkilönä.


title: Luohe

text: Luohe (, pinyin: Luòhé Shì) on prefektuuritason kaupunki Kiinan Henanin maakunnan keskellä. Kaupungin keskusta sijaitsee linnuntietä noin 135 kilometriä maakunnan pääkaupunki Zhengzhousta eteläkaakkoon. Kaupungin väkiluku on 2,54 miljoonaa (2010) ja pinta-ala 2 617 neliökilometriä.


title: Luohe

text: Prefektuuri rajoittuu pohjoisessa Xuchangin, idässä Zhoukoun, etelässä Zhumadianin, sekä lännessä Pingdingshanin prefektuuritason kaupunkeihin..


title: Luohe

text: Piirikuntatasolla kaupunki jakautuu viiteen osaan. Osat ovat (numerointi kuten oheisessa kuvassa):


title: Montola (Virtasalmi)

text: Montola on kylä Pieksämäen Virtasalmella. Siellä sijaitsee entinen kalkkikivilouhos.


title: Hebi

text: Hebi (, pinyin: Hèbì Shì) on prefektuuritason kaupunki Kiinan Henanin maakunnan pohjoisosassa. Kaupungin keskusta sijaitsee linnuntietä noin 130 kilometriä maakunnan pääkaupunki Zhengzhousta koilliseen. Kaupungin väkiluku on 1,57 miljoonaa (2010) ja pinta-ala 2 299 neliökilometriä.


title: Hebi

text: Prefektuuri rajoittuu lännessä, pohjoisessa ja idässä Anyangin sekä etelässä Xinxiangin prefektuuritason kaupunkeihin..


title: Hebi


title: Enonlahti (Vehmersalmi)

text: Enonlahti on kylä Kuopion Vehmersalmella. Se sijaitsee Suvasveden länsirannalla, maanteitse noin 12 kilometriä Vehmersalmen kirkonkylästä etelään.


title: Enonlahti (Vehmersalmi)

text: Enonlahden Osuusliikkeen rannassa (Pahkakallio) on muistomerkki sen edustalla toukokuussa 1934 tapahtuneesta S/S Louhen haaksirikosta, jossa kuoli 34 (tai 33) ihmistä.


title: Mago Barka

text: Mago Barka tai Magon Barka (k. 203 eaa) oli karthagolainen kenraali toisen puunilaissodan aikana. Hän oli kenraali ja valtiomies Hamilkar Barkan nuorin poika.


title: Mago Barka

text: Toisessa puunilaissodassa Mago seurasi vanhempaa veljeään Hannibalia Italiaan ja komensi osaa joukoista sotaretken kolmen ensimmäisen vuoden aikana. Hannibalin armeijan voitettua roomalaiset Cannaen taistelussa Mago lähetettiin Hispaniaan taistelemaan toisen veljensä Hasdrubalin rinnalla. Veljekset löivät ja surmasivat kaksi roomalaista kenraalia, Publius Cornelius Scipion ja Gnaeus Cornelius Scipio Calvuksen vuonna 211 eaa. Vuonna 206 eaa Mago hävisi kuitenkin Publius Cornelius Scipion pojalle Scipio Africanukselle, eikä onnistunut valloittamaan Carthago Novaa eikä Gadesia. Myöhemmin Mago hyökkäsi Baleaarien saarille ja Liguriaan. Vuonna 203 eaa hän koki tappion Po-joen laaksossa ja kuoli taistelussa saamiinsa haavoihin matkalla Karthagoon.


title: Lana Del Reyn diskografia

text: Yhdysvaltalainen laulaja-lauluntekijä Lana Del Rey on julkaissut viisi studioalbumia, viisi EP-levyä, 20 singleä ja 23 musiikkivideota.


title: Jorma Pitkänen (professori)

text: Jorma Antero Pitkänen (s. 1934) on suomalainen tekniikantutkija ja emeritusprofessori. Hän oli vuodesta 1975 Teknillisen korkeakoulun koneenrakennusopin ja erityisesti polttomoottoreiden professori. Hänen tutkimusaiheitaan ovat olleet dieselmoottorit ja niiden ahtamistekniikka, tulevaisuuden polttoaineiden soveltaminen polttomoottoreissa käytettäväksi sekä monipolttoainemoottorit.


title: Vladimir Bron

text: Vladimir Akimovich Bron (14. syyskuuta 1909 Mykolaiv – 1. lokakuuta 1985 Sverdlovsk) oli neuvostoliittolainen shakinpelaaja, shakkitehtävien laatija ja shakkikirjailija. Lopputehtävien laatijana hän oli eräs Neuvostoliiton merkittävimmistä laatijoista. Hän sai tehtäväshakin suurmestarin arvon 1976.


title: Vladimir Bron

text: Vladimir Bron syntyi juutalaiseen perheeseen Nikolajevissa (nyk. Mykolaiv), Khersonin liepeillä. Alue on nykyisin osa Ukrainaa. Koulutukseltaan hän oli tekniikan tohtori. Väiteltyään yliopistossa tohtoriksi hän loi pitkän tieteellisen uran teollisen keramiikan ja kuumuutta kestävien materaalien tutkijana. Varsinaisesti hänet tunnetaan shakkitehtävien laatijana. Bron oppi shakin säännöt nuoruudessaan. Jo varhaisella iällä hän kiinnostui tehtäväshakista. Hän voitti ensimmäisen kerran palkinnon tehtäväkilpailussa vuonna 1925.


title: Vladimir Bron

text: Shakkitehtävien laadinnan arvonimet myönnetään niin sanottuihin FIDE-albumeihin päässeiden tehtävien perusteella. "FIDE-albumi" on kolmen vuoden ajanjaksolla julkaistujen valiotehtävien kokoelma. Tehtäväshakin suurmestarin arvoon vaaditaan vähintään 70 albumipistettä. Lopputehtävästä saa 1,67 pistettä ja muusta tehtävästä yhden pisteen. FIDE-albumin 2010-2012 julkaisun jälkeen Bronilla on virallisesti koossa 146,83 pistettä ja tällä pistemäärällä hän on 17. eniten albumipisteitä kerännyt laatija. Albumipistemäärän perusteella Bronille myönnettiin laadinnan suurmestarin titteli 1976. Laadinnan kansainvälisen mestarin arvon hän sai 1966. Laadinnan ohella Bron myös tuomaroi tehtäväkilpailuja. Hänelle myönnettiin 1956 niistä ansioista kansainvälisen tehtävätuomarin arvo.


title: Vladimir Bron

text: Vladimir Bron kuoli lokakuussa 1985 Sverdlovskissa.


title: Vladimir Bron

text: Bron laati pääasiassa lopputehtäviä, mutta hänen tehtävätuotantoonsa kuuluu myös joitakin mattitehtäviä ja apumatteja.


title: Vladimir Bron

text: Bron julkaisi vuonna 1969 kokoelman laatimiaan tehtäviä. Teos sisältää 150 lopputehtävää ja 90 muuta shakkitehtävää.


title: Gotcha Tsitsiashvili

text: Gotcha Tsitsiashvili (, s. 7. marraskuuta 1973 Tbilisi, Georgia) on georgialaissyntyinen kreikkalais-roomalaisen tyylin painija, joka on edustanut Israelia vuodesta 1994. Häntä valmensi vuodesta 1985 Otari Tatišvili ja vuodesta 1994 Jakov Masin. Hän edusti Israelissa beersebalaista Hapoel Be'er Sheva -seuraa.


title: Gotcha Tsitsiashvili

text: Tsitsiashvili voitti maailmanmestaruuden 84 kilogramman painoluokassa Créteilissä 2003 kukistettuaan loppuottelussa ruotsalaisen Ara Abrahamianin. Hän sai Prahan MM-kilpailuissa 1995 hopeaa 82 kilogramman sarjassa. Hän sijoittui MM-kilpailuissa lisäksi neljänneksi 85-kiloisissa Gävlessä 1998 ja kahdeksanneksi 84-kiloisissa Moskovassa 2002.


title: Gotcha Tsitsiashvili

text: Tsitsiashvili sijoittui olympialaisissa viidenneksi 82 kilogramman painoluokassa Atlantassa 1996, kuudenneksi 85-kiloisissa Sydneyssä 2000 ja 14:nneksi 84 kilogramman sarjassa Ateenassa 1996.


title: Gotcha Tsitsiashvili

text: Tsitsiashvili saavutti EM-kilpailuissa 82 kilogramman sarjassa hopeaa Ateenassa 1994 sekä pronssia Besançonissa 1995 ja Budapestissa 1996. Hän sijoittui 85-kiloisissa viidenneksi Minskissä 1998 ja Istanbulissa 2001 sekä seitsemänneksi Kouvolassa 1997. 84 kilogramman painoluokassa hän oli kymmenes Belgradissa 2003.


title: Gotcha Tsitsiashvili

text: Tsitsiashvili saavutti Neuvostoliiton edustajana junioreiden MM-pronssia 81 kilogramman sarjassa 1991 ja Georgian edustajana nuorten MM-pronssia 82-kiloisissa 1993.


title: Jyrki Mattila

text: Jyrki Mattila (s. 1957 Järvenpää) on Hyvinkään kaupunginjohtaja ja diplomi-insinööri. Mattila toimi Hyvinkään vs. kaupunginjohtajana vuodesta 2013, mitä ennen toimi Hyvinkään tekniikan ja ympäristön toimialan johtajana. Myös Hyvinkään kaupungin geodeettina ja kiinteistöinsinöörinä Tuusulan kunnassa Mattila on toiminut. Hyvinkään kaupunginvaltuusto nimitti Mattilan kaupunginjohtajaksi 26. lokakuuta 2015, ja Mattila otti viran vastaan 1. tammikuuta 2016. Mattila on ollut naimisissa vuodesta 1982, ja hänellä on kaksi aikuista poikaa. Mattilalla on kristillinen elämänkatsomus.


title: Téméraire (1782)

text: Téméraire oli Ranskan laivaston vuonna 1782 vesillelaskettu 74-tykkinen Téméraire-luokan linjalaiva.


title: Téméraire (1782)

text: Alus tilattiin Brestin telakalta, missä köli laskettiin toukokuussa 1782. Alus laskettiin vesille 17. joulukuuta 1782 ja otettiin palvelukseen heinäkuussa 1783.


title: Téméraire (1782)

text: Alus osallistui 1. kesäkuuta 1794 käytyyn Ushantin toiseen taisteluun ( ja tai "Combat de Prairial"), jossa se taisteli "HMS Russelia" vastaan.


title: Téméraire (1782)

text: Alus osallistui joulukuusta 1794 helmikuuhun 1795 käytyihin sotatoimiin Biskajanlahdella (). Alus kuitenkin sai vuodon sauman auettua yöllä 30.-31. joulukuuta, ja se joutui palaamaan St. Maloon. Vuodesta 1798 alus oli korjaamattomana, ja se olisi pitänyt huoltaa tai hävittää. Vuonna 1802 alus todettiin korjauskelvottomaksi, ja se romutettiin seuraavana vuonna.


title: Audacieux (1784)

text: Audacieux oli Ranskan laivaston vuonna 1784 vesillelaskettu 74-tykkinen Téméraire-luokan linjalaiva.


title: Audacieux (1784)

text: Alus tilattiin 15. helmikuuta 1782 Lorientin telakalta. Sen köli laskettiin 8. heinäkuuta 1784, ja se laskettiin vesille 28. elokuuta 1784. Alus otettiin palvelukseen vuonna 1785.


title: Audacieux (1784)

text: Vuodesta 1791 alkaen alus oli palveluksesta poistettuna Lorientissa, kunnes se palautettiin palvelukseen vuonna 1793. Vuonna 1794 alus osallistui "Révolutionnairen" nostoon. Alus osallistui menetti mastonsa Ushantin toisessa meritaistelussa.


title: Audacieux (1784)

text: Alus romutettiin vuonna 1803.


title: Superbe (1784)

text: Superbe oli Ranskan laivaston vuonna 1784 vesillelaskettu 74-tykkinen Téméraire-luokan linjalaiva.


title: Superbe (1784)

text: Alus tilattiin Brestin telakalta. Sen köli laskettiin heinäkuussa 1782, ja se laskettiin vesille 11. marraskuuta 1784. Alus otettiin palvelukseen vuonna 1785.


title: Superbe (1784)

text: Alus osallistui joulukuussa 1794 alkaneeseen Ranskan laivaston Biskajanlahden operaatioon (), jota johti amiraali Villaret Joyeuse. Alus sai myrskyssä vuodon, ja se upposi 30. tammikuuta 1795.


title: Généreux (1785)

text: Généreux oli Ranskan laivaston vuonna 1785 vesillelaskettu 74-tykkinen Téméraire-luokan linjalaiva.


title: Généreux (1785)

text: Alus tilattiin Rochefortin telakalta. Sen köli laskettiin 24. heinäkuuta 1782, ja se laskettiin vesille joko 21. kesäkuuta tai heinäkuussa 1785. Alus otettiin palvelukseen vielä saman vuoden lokakuussa.


title: Généreux (1785)

text: Alus osallistui elokuussa 1798 päällikkönsä Louis Jean-Nicolas Lejoillen alaisuudessa Abukirin taisteluun, jossa se oli toinen selviytyneistä yhdessä "Guillaume Tellin" kanssa.


title: Généreux (1785)

text: Se kohtasi 18. elokuuta 50-tykkisen Britannian kuninkaallisen laivaston aluksen HMS "Leanderin", jonka se valtasi pitkällisen taistelun päätteeksi. Taistelussa "Généreux'n" miehistöstä sai surmansa noin 100 ja haavoittui 180 miestä.


title: Généreux (1785)

text: Maaliskuussa 1799 alus suojasi saattueen Korfulle. Matkalla aluksen päällikkö Lejoille päätti tulittaa Brindisiä. Lejoille sai taistelussa surmansa, ja luutnantti Claude Touffet otti aluksen päällikkyyden. Kaupunki antautui 3. maaliskuuta kaksituntisen laukaustenvaihdon jälkeen.


title: Généreux (1785)

text: Alus lähti päällikkönsä Renaudinin johdolla 6. helmikuuta 1800 Toulonista johtaen kontra-amiraali Jean-Baptiste Perréen johtamaa laivuetta, johon kuuluivat "Généreux'n" lisäksi fregatti "Badine" ja korvetit "Pareille" ja "Fauvette" sekä flöitti "Ville de Marseille". Aamulla 18. helmikuuta kuninkaallinen laivasto hyökkäsi laivueen kimppuun Lampedusan saaren edustalla. Seuranneessa taistelussa Perrée sai surmansa, ja "Généreux'n" tulen suojaamana laivueen muut alukset pääsivät pakoon. "Généreux'n" antautuminen päätti taistelun.


title: Généreux (1785)

text: Alus liitettiin kuninkaalliseen laivastoon HMS "Généreux'na". Se oli vuonna 1801 Minorcalla, kun alukselle pakko-otettiin HMS "Walmesleyn" miehistöä. Alus kohtasi Espanjan laivaston aluksia, ja se määrättiin jatkamaan matkaansa Egyptiin. Myrsky esti matkan, joten alus partioi nykyisen Libyan rannikolla. Osallistuttuaan tuloksettomaan hyökkäykseen Elballe alus lähti rauhan solmimisen jälkeen Minorcalta Spitheadiin, jonne se saapui 27. heinäkuuta 1802.


title: Généreux (1785)

text: Alus romutettiin vuonna 1816.


title: P. F. Sloan

text: P. F. Sloan, oik. "Philip Schlein" (18. syyskuuta 1945 New York, Yhdysvallat – 15. marraskuuta 2015 Los Angeles, Yhdysvallat), oli yhdysvaltalainen laulaja ja laulunsanoittaja. Hän aloitti laulajanuransa 14-vuotiaana singlellä. Ensimmäisen albuminsa hän teki Steve Barrin kanssa pari vuotta myöhemmin perustamanaan duona The Fantastic Paggys, mutta duo toimi usealla muullakin nimellä. Hänen ensimmäinen menestyksensä sanoittajana oli aikakauden protestimielialoja ennakoinut kappale "The Eve of Destruction", jonka hän oli tehnyt mielessään yhtye The Byrds. Byrds ei kuitenkaan kelpuuttanut sitä, ja sen levytti Barry McGuire tunnetuin seurauksin: levyä myytiin miljoonia. Hän julkaisi neljä soololevyjä 1965–1972, jotka eivät kuitenkaan olleet myyntimenestyksiä.


title: P. F. Sloan

text: Sloan kirjoitti vuonna 2014 ilmestyneet muistelmat "What's Exactly The Matter With Me?", jossa hän kertoo alalla kokemistaan ongelmista, kuten ajojahdista ja riistosopimuksista. Hän kärsi mielenterveysongelmista ja joutui 1970-luvulla psykiatriseen hoitoon, jossa ei kuitenkaan uskottu siviilinimellä Philip Schleinina hoitoon tullutta miestä tunnetuksi tähdeksi. Jimmy Webb teki hänestä vuonna 1970 kappaleen "P. F. Sloan".


title: Achille (1803)

text: Achille oli Ranskan laivaston vuonna 1803 vesillelaskettu 74-tykkinen Téméraire-luokan linjalaiva.


title: Achille (1803)

text: Alus tilattiin Rochefortin telakalta. Sen köli laskettiin 5. marraskuuta 1802, ja se laskettiin vesille 17. marraskuuta 1804. Alus liitettiin laivastoon 28. tammikuuta 1805, ja se valmistui helmikuussa.


title: Achille (1803)

text: Alus purjehti 20. lokakuuta päällikkönään Louis Gabriel Deniéport hieman ennen Trafalgarin taistelua. Se oli Villeneuven komentamassa ranskalais-espanjalaisessa laivaston alus, joka havaitsi lähestyvän Nelsonin johtaman kuninkaallisen laivaston. Seuraavana päivänä käydyssä taistelussa alus kohtasi yhdessä "Aiglen", "Neptunen" ja "Fougueux'n" kanssa Nelsonin suojanpuoleisen jonon toisen aluksen HMS "Belleislen". Taistelussa brittialus menetti mastonsa, minkä seurauksena se menetti ohjattavuutensa sekä pääosin taistelukykynsä purjeiden peittäessä tykkimiesten näkyvyyden. Alus ei kuitenkaan antautunut.


title: Achille (1803)

text: "San Ildefonson" antauduttua HMS "Defencelle" Deniéport käytti tuulenvirettä hyväkseen pyrkien täyttämään antautuneen aluksen jättämän aukon linjassa. Alus joutui kuitenkin HMS "Defiancen" ja HMS "Dreadnoughtin" väliin menettäen mastonsa. Alus menetti seuranneessa taistelussa kaikki upseerinsa, ja se oli hitaasti uppoamassa. Siitä huolimatta se kykeni tulellaan katkaisemaan HMS "Dreadnoughtin" pää- ja etumastot. HMS "Princen" liityttyä taisteluun syttyi "Achillen" mesaanimastossa tulipalo. Seuraava brittien yhteislaukaus kaatoi kannelle palavan päämaston sytyttäen aluksen ilmiliekkeihin. HMS "Prince" pelasti 158 ranskalaista merestä. Tulen saavuttaessa ruutivaraston alus räjähti vieden mukanaan 480 miehistönjäsentä.


title: America (1788)

text: America oli Ranskan laivaston vuonna 1788 vesillelaskettu 74-tykkinen Téméraire-luokan linjalaiva.


title: America (1788)

text:
Alus tilattiin Brestin telakalta. Sen köli laskettiin 1787, ja se laskettiin vesille 21. toukokuuta 1788. Alus otettiin palvelukseen vuonna 1789.
Alus osallistui 1. kesäkuuta 1794 Ushantin toiseen taisteluun, jossa sen valtasi HMS "Leviathan". Amiraliteetti nimesi aluksen HMS "Impétueux'ksi", koska laivastossa palveli jo HMS "Americaksi" nimetty alus.


title: America (1788)

text: Aluksen päällikkyyden vastaanotti 5. lokakuuta 1796 John Willet Payne. Huollon jälkeen alus lähti 11. lokakuuta Portsmouthista Spitheadiin, missä sen varustaminen jatkui. Alus aloitti palveluksensa Kanaalissa 28. lokakuuta, ja se palasi Spitheadiin 1. tammikuuta 1797. Payne menetti päällikkyyden heikon terveytensä vuoksi, ja uudeksi päälliköksi tuli Sampson Edwards ja edelleen 1. maaliskuuta 1799 Sir Edward Pellew.


title: America (1788)

text: Maaliskuussa osa miehistöstä nousi kapinaan. Merijalkaväen osaston pysyessä kuitenkin päällikölle uskollisena sai Pellew kukistettua kapinan. Kolme kapinoitsijaa hirtettiin, ja kuutta muuta kierrätettiin laivaston aluksilla, kunnes heidät sijoitettiin muualle.


title: America (1788)

text: Alus osallistui 4. kesäkuuta 1800 Quiberoninlahden taisteluun. Se osallistui Napoleonin sotaan, ja se romutettiin vuonna 1813.


title: Apollon (1788)

text: Apollon oli Ranskan laivaston vuonna 1788 vesillelaskettu 74-tykkinen Téméraire-luokan linjalaiva.


title: Apollon (1788)

text:
Alus tilattiin Rochefortin telakalta. Sen köli laskettiin huhtikuussa 1787, ja se laskettiin vesille 21. toukokuuta 1788. Alus otettiin palvelukseen vielä samana vuonna.
Alus oli vuodesta 1791 Saint Dominiquella, mistä se palasi vuonna 1793. Toulonin saarron aikana aluksen päällikkö Imbert sopi kaupungin antautumisesta HMS "Victoryllä" amiraali Hoodin kanssa. Alus nimettiin helmikuussa 1794 "Gaspariniksi". Piirityksen jälkeen alus kuljetti 1 500 vallankumousvastaista vankia Rochefortiin, missä pääosa vangeista teloitettiin.


title: Apollon (1788)

text: Alus osallistui Ushantin toiseen taisteluun sekä Biskajanlahdella toteutettuun operaatioon. Aluksen nimi palautettiin 16. toukokuuta 1795 "Apolloniksi", kunnes se jälleen nimettiin uudelleen 6. kesäkuuta 1798 "Marceauksi". Alus romutettiin kesäkuussa 1798.


title: Xavier Naidoo

text: Xavier Naidoo (s. 2. lokakuuta 1971 Mannheim, Länsi-Saksa) on saksalainen soul- ja R&B-laulaja. Hänet tunnetaan Söhne Mannheims -yhtyeen keulakuvana. Hän on menestynyt myös soolouralla.


title: Xavier Naidoo

text: Marraskuussa 2015 televisioyhtiö NDR kertoi Naidoon edustavan Saksaa Eurovision laulukilpailussa 2016, mutta perui ilmoituksen pari päivää myöhemmin Naidoon saaman voimakkaan negatiivisen vastaanoton jälkeen.


title: Argonaute (1798)

text: Argonaute oli Ranskan laivaston vuonna 1798 vesillelaskettu 74-tykkinen Téméraire-luokan linjalaiva.


title: Argonaute (1798)

text: Alus tilattiin 10. heinäkuuta 1794 Lorientin telakalta. Sen köli laskettiin syyskuussa 1794, ja se laskettiin vesille 22. joulukuuta 1798. Pitkä valmistusaika johtui pääasiassa laivanrakentamiseen soveltuvan puutavaran saannin ongelmista. Alus otettiin palvelukseen syyskuussa 1799.


title: Argonaute (1798)

text: Alus osallistui lokakuussa 1805 Trafalgarin taisteluun, josta se kykeni palaamaan pahoin vaurioituneena Cadiziin. Se ei kuitenkaan kyennyt poistumaan satamasta vaurioituneena ja brittien jatkettua saartoa. Alus vaihdettiin Espanjan laivaston "Vencadoriin" 18. joulukuuta 1806.


title: Argonaute (1798)

text: Alus nimettiin "Argonautaksi", mutta Espanjan laivasto ei koskaan ottanut alusta palvelukseen. Aluksesta tehtiin vankila. Cadizin piirityksen aikana aluksella olleet 584 vangittua ranskalaista valtasi aluksen 25.-26. maaliskuuta 1810. Valtaajat katkoivat aluksen köydet toivoen virtauksen vievän aluksen maihin ranskalaisten linjojen takana, mutta se ajautui karille rannikonedustan mutaharjanteella. Useat vangit saivat surmansa alusta takaa-ajaneiden tykkiveneiden tulessa. Karilla ollut hylky poltettiin.


title: HMS Ardent (1764)

text: HMS Ardent oli Britannian Kuninkaallisen laivaston vuonna 1764 vesillelaskettu 64-tykkinen Ardent-luokan kolmannen luokan linjalaiva.


title: HMS Ardent (1764)

text: Alus tilattiin 4. tammikuuta 1762 Hesslestä Hullista Hugh Blaydes'ltä. Sen köli laskettiin puolitoista viikkoa myöhemmin 15. tammikuuta ja alus laskettiin vesille 13. elokuuta 1764. Alus otettiin palvelukseen lokakuussa 1773.


title: HMS Ardent (1764)

text: Alus otettiin palvelukseen lokakuussa 1774 päällikkönään Sir George Douglas. Vuonna 1778 päällikkönään George Keppel alus oli amiraali lordi Howen laivueessa New Yorkin edustalla suojaamassa kaupunkia ylivoimaiselta amiraali d'Estaingin johtamalta Ranskan laivaston osastolta. Osastot ottivat mittaa toisistaan Rhode Islandin edustalla 11. elokuuta myrskyn hajoittaessa kummankin osaston. "Ardent" palasi Portsmouthiin, jossa se poistettiin palveluksesta tammikuussa 1779.


title: HMS Ardent (1764)

text: Alus palasi kesäkuussa 1779 palvelukseen päällikkönään Phillip Boteler ja se lähti elokuussa Plymouthista liittyäkseen Sir Charles Hardyn Kanaaliin sijoitettuun osastoon. "Ardent" kohtasi Ranskan laivaston kaksi päivää lähtönsä jälkeen. Lyhyen taistelun jälkeen "Ardent" antautui. Tapauksen vuoksi järjestettu sotaoikeus erotti Botelerin.


title: HMS Ardent (1764)

text: Kuninkaallinen laivasto valtasi aluksen takaisin 14. huhtikuuta 1782 Saintesin taistelussa. Se palautettiin palvelukseen vielä huhtikuussa päällikkönään Richard Lucas. Alus nimettiin 28. elokuuta 1783 "HMS Tigeriksi". Alus myytiin kesäkuussa 1784.


title: Carl Laemmle

text: Carl Laemmle (alun perin Karl Lämmle; 17. tammikuuta 1867 – 24. syyskuuta 1939) oli saksalais-yhdysvaltalainen elokuvatuottaja. Hän oli tuottamassa tai muuten mukana tekemässä yli neljäsataa elokuvaa.


title: Carl Laemmle

text: Laemmle muutti Yhdysvaltoihin vuonna 1884. Hänen yrityksensä valmisti aluksi kolikkoautomaatteja. Hän perusti elokuvien jakeluyhtiön vuonna 1907 ja kehitti sen jo vuonna 1909 alan johtavien yhtiöiden haastajaksi. Seuraava askel oli oma tuotantoyhtiö "Independent Motion Picture Company" (IMP). Se alkoi hankkia jalansijaa tähtinäyttelijöiden avulla. Ennen kaikkea Florence Lawrence oli siinä tärkeä tekijä. Vuonna 1912 Lammle oli perustamassa Universal Studios-yhtiötä, joka oli Kalifornian ensimmäisiä elokuvastudioita.


title: HMS Raisonnable (1768)

text: HMS Raisonnable oli Britannian Kuninkaallisen laivaston vuonna 1768 vesillelaskettu 64-tykkinen Ardent-luokan kolmannen luokan linjalaiva.


title: HMS Raisonnable (1768)

text: Alus tilattiin 11. tammikuuta 1763 Chathamin telakalta. Sen köli laskettiin 25. marraskuuta 1765 ja alus laskettiin vesille 10. joulukuuta 1768.


title: HMS Raisonnable (1768)

text: Alus otettiin palvelukseen 17. marraskuuta 1770 päällikkönään Horatio Nelsonin eno Maurice Suckling, joka kirjasi Nelsonin aluksen miehistöön. Alus oli Medwayssä vartioaluksena. Suckling siirtyi "HMS Triumphin" päälliköksi ottaen Nelsonin mukaansa.


title: HMS Raisonnable (1768)

text: Alus palasi palvelukseen 25. toukokuuta 1771 päällikkönään Henry St. John liitettynä Kanaalin laivastoon. St. John luovutti päällikkyyden Thomas Greaves'lle 23. tammikuuta 1773 ja alus poistettiin palveluksesta 23. syyskuuta 1775 Plymouthissa.


title: HMS Raisonnable (1768)

text: Alus palautettiin palvelukseen 25. helmikuuta 1776 päällikkönään Thomas Fitzherbert ja se siirrettiin Pohjois-Amerikan asemalle. Heinäkuussa 1778 alus kuului lordi Howen laivueeseen, joka oli ankkurissa Sandy Hookin edustalla. Ranskan laivaston amiraali d'Estaing johtama laivasto-osasto oli lähistöllä ja laivastojen yhteenoton esti ainoastaan sää ja kova aallokko, mikä pakotti laivastot hajaantumaan.


title: HMS Raisonnable (1768)

text: Henry Evans vastaanotti aluksen päällikön tehtävät 5. joulukuuta 1778 ja alus osallistui toukokuussa 1779 kommodori Sir George Collierin laivueen mukana Hampton Roadsiin tehtyyn hyökkäykseen. Alus osallistui 1. kesäkuuta Hudson Riverillä kahden linnakkeen valtaukseen. Elokuussa Collier nosti lippunsa aluksella ja se lähti Penobscotiin, missä brittijoukot olivat piiritettyinä. Heti saavuttuaan Collierin johtamat seitsemän alusta joutuivat taisteluun kapinallisten 41 aluksen osaston kanssa. Kapinallisaluksista kaksi vallattiin ja loput joko upotettiin tai muuten tuhottiin.


title: Compressorhead

text: Compressorhead on kolmen robotin muodostama saksalainen rock-yhtye. Yhtyeen kokoonpanoon kuuluu 78-sorminen kitaristi "Fingers", nelikätinen rumpali "Stickboy" ja basisti "Bones". Robottiyhtye on berliniläistaiteilijoiden "Frank Barnes", "Markus Kolb" ja "Stock Plum" projekti. Vuonna 2013 yhtye julkaisi YouTubessa coverin Motörheadin kappaleesta Ace of Spades, joka keräsi miljoonia katsojia. Robotit ovat myös esiintyneet Big Day Out -festivaalin päälavalla Australiassa.


title: Compressorhead

text: Yhtye hakee joukkorahoituksella varoja laulajan rakentamiseen ja esikoisalbumin levyttämiseen. Albumin neljätoista kappaletta on säveltänyt kanadalaisen NoMeansNo-yhtyeen rumpali John Wright.


title: HMS Agamemnon (1781)

text: HMS Agamemnon oli Britannian Kuninkaallisen laivaston vuonna 1781 vesillelaskettu 64-tykkinen Ardent-luokan kolmannen luokan linjalaiva.


title: HMS Agamemnon (1781)

text: Alus tilattiin 8. huhtikuuta 1777 Bucklers Hardista Henry Adamsilta. Sen köli laskettiin toukokuussa 1777 ja alus laskettiin vesille 10. huhtikuuta 1781.


title: HMS Agamemnon (1781)

text: Alus osallistui Yhdysvaltain vapaussodan aikana Ushantin ensimmäiseen taisteluun ja Saintesin taisteluun. Ranskan vallankumoussodissa se osallistui Genovan, Hyeresin ja Kööpenhaminan taisteluihin. Napoleonin sodissa se osallistui vielä Cape Finisterren, Trafalgarin, San Domingon ja Kööpenhaminan taisteluihin.


title: HMS Agamemnon (1781)

text: Alus osui kartoittamattomalle matalikolle 16. kesäkuuta 1809 Gorritin saaren ja mantereen välillä. Alus sai vuodon ja se upposi.


title: Alex Graves

text: Alex Graves (s. 23. heinäkuuta 1965 Kansas City, Missouri, Yhdysvallat) on yhdysvaltalainen ohjaaja ja tuottaja. Hän on ohjannut jaksoja muun muassa televisiosarjoihin kuten "Ally McBeal", "Oikeus ja kohtuus", "West Wing", "Game of Thrones" ja "Isänmaan puolesta".


title: Sinaloanpeukaloinen

text: Sinaloanpeukaloinen ("Thryophilus sinaloa") on peukaloisten heimoon kuuluva varpuslintu.


title: Sinaloanpeukaloinen

text: Sinaloanpeukaloista tavataan Meksikossa, ja sen levinneisyysalueen pinta-ala on noin 305 000 km. Lajin populaatioksi on arvioitu 500 000–4 999 999 yksilöä, ja se on luokiteltu elinvoimaiseksi.


title: Rusopeukaloinen

text: Rusopeukaloinen ("Cantorchilus modestus") on peukaloisten heimoon kuuluva varpuslintu.


title: Rusopeukaloinen

text: Rusopeukaloista tavataan Belizessä, Costa Ricassa, El Salvadorissa, Guatemalassa, Hondurasissa, Meksikossa, Nicaraguassa ja Panamassa, ja sen levinneisyysalueen pinta-ala on noin 290 000 km. Lajin populaatioksi on arvioitu 500 000–4 999 999 yksilöä, ja se on luokiteltu elinvoimaiseksi.


title: Amesin testi

text: Amesin testi eli Ames-testi on menetelmä kemikaalien mutageenisuuden selvittämiseksi. Menetelmän kehitti Bruce Ames tutkimusryhmineen nopeaksi, helpoksi ja halvaksi tavaksi määrittää, onko jokin yhdiste mahdollisesti mutageeninen tai karsinogeeninen ja menetelmä julkaistiin ensimmäisen kerran vuonna 1973. Tämän jälkeen siitä on tullut tärkeä testausmenetelmä tutkittaessa aineiden myrkyllisyyttä.


title: Amesin testi

text: Amesin testissä malliorganismina käytetään "Salmonella typhimurium" -bakteerin kantaa TA100 tai TA 1535, jotka eivät itsessään kykene syntetisoimaan histidiiniä vaan ne joutuvat hankkimaan tarvitsemansa histidiinin ravintoliuoksesta. Amesin testissä "S. typhimurium" -bakteereja kasvatetaan alustalla, joka sisältää histidiiniä vain sen verran, että bakteerikanta pääsee kasvun alkuun, mutta jotta kanta säilyisi elinkykyisenä pidemmän aikaa, täytyy sen geeneissä tapahtua mutaatio, joka mahdollistaa histidiinin biosynteesin. Kasvatusalustaan lisätään myös tutkittava yhdiste ja rotan tai ihmisen maksan homolysaattia, joka sisältää entsyymejä. Amesin testillä tutkitaan yhdisteitä, jotka näiden entsyymien vaikutuksesta aktivoituvat riittävän elektrofiilisiksi yhdisteiksi, jotka kykenevät reagoimaan bakteerin DNA:n kanssa aiheuttaen mutaatioita. Amesin testi kestää 48 tuntia ja mikäli bakteerikanta on tämän jälkeen elinvoimainen ja tuottaa D-histidiiniä, on tutkittava yhdiste mutageeninen.


title: Amesin testi

text: Amesin testin etuja ovat, että se on nopea ja halpa, luotettava silloin kuin tutkitaan tunnettuja karsinogeeneja tai ei-karsinogeeneja, hyvin herkkä, voidaan käyttää useita komponentteja sisältävien seoksien tutkimiseen ja mutaatioiden mekanismeja voidaan tutkia vertaamalla eri kantojen välisten tulosten eroja. Testin haittapuolia ovat biologisen aktivoitumisen vaatimus ja testi voi tuottaa negatiivisia tuloksia yhdisteille, jotka eivät vaadi entsyymien aiheuttamaa aktivoitumista, näytteen täytyy olla steriili ja lisäksi bakterisidiset yhdisteet aiheuttavat ongelmia testin luotettavuudelle. Lisäksi kemikaalien aineenvaihdunnassa on eroja ihmisen ja rotan välillä, mikä tulee ottaa huomioon tehtäessä Amesin testiä rotan maksasta peräisin olevan homolysaatin avulla.


title: Mangrovepeukaloinen

text: Mangrovepeukaloinen ("Cantorchilus leucotis") on peukaloisten heimoon kuuluva varpuslintu.


title: Mangrovepeukaloinen

text: Mangrovepeukaloista tavataan Boliviassa, Brasiliassa, Kolumbiassa, Ecuadorissa, Ranskan Guianassa, Guayanassa, Belizessä, Panamassa, Paraguayssa, Perussa, Surinamessa ja Venezuelassa, ja sen levinneisyysalueen pinta-ala on noin 8 530 000 km. Lajia on kuvattu yleiseksi, ja se on luokiteltu elinvoimaiseksi.


title: Aavikkopeukaloinen

text: Aavikkopeukaloinen ("Cantorchilus superciliaris") on peukaloisten heimoon kuuluva varpuslintu.


title: Aavikkopeukaloinen

text: Aavikkopeukaloista tavataan Ecuadorissa jaPerussa, ja sen levinneisyysalueen pinta-ala on noin 96 900 km. Lajia on kuvattu yleiseksi, ja se on luokiteltu elinvoimaiseksi.


title: Bolivianpeukaloinen

text: Bolivianpeukaloinen ("Cantorchilus guarayanus") on eteläamerikkalainen peukaloisten heimoon kuuluva varpuslintu.


title: Bolivianpeukaloinen

text: Bolivianpeukaloista tavataan Boliviassa, Brasiliassa ja Paraguayssa, ja sen levinneisyysalueen pinta-ala on noin 574 000 km². Lajia on kuvattu yleiseksi, ja se on luokiteltu elinvoimaiseksi.


title: Trillipeukaloinen

text: Trillipeukaloinen ("Cantorchilus longirostris") on peukaloisten heimoon kuuluva varpuslintu.


title: Trillipeukaloinen

text: Trillipeukaloista tavataan Brasiliassa, ja sen levinneisyysalueen pinta-ala on noin 1 390 000 km. Lajia on kuvattu melko yleiseksi, ja se on luokiteltu elinvoimaiseksi.


title: Harmaapeukaloinen

text: Harmaapeukaloinen ("Thryothorus griseus") on peukaloisten heimoon kuuluva varpuslintu.


title: Harmaapeukaloinen

text: Harmaapeukaloista tavataan Brasiliassa, ja sen levinneisyysalueen pinta-ala on noin 90 800 km. Lajia on kuvattu melko yleiseksi, ja se on luokiteltu elinvoimaiseksi.


title: Stay (Faraway, So Close!)

text: ”Stay (Faraway, So Close!)” on irlantilaisen rock-yhtye U2:n kappale. Se on yhtyeen vuoden 1993 studioalbumin "Zooropa" viides kappale, ja se julkaistiin albumin kolmantena ja viimeisenä singlenä 22. marraskuuta 1993. Se menestyi parhaiten "Zooropa" -albumin singlejulkaisuista ja nousi kymmenen parhaan joukkoon esimerkiksi Britannian singlelistalla, toisin kuin albumin aiemmat singlet ”” ja ””. Kappaleen säveltämiseen osallistuivat kaikki U2:n jäsenet, ja sen sanoitti yhtyeen laulaja Bono.


title: Stay (Faraway, So Close!)

text: Kappaleesta on "Zooropa" -albumilla julkaistun version lisäksi olemassa myös toinen levytetty versio, jonka yhtye teki elokuvaohjaaja Wim Wendersin vuoden 1993 elokuvaa "Faraway, So Close!" varten. Kappale julkaistiin myös elokuvan soundtrack-albumilla vuonna 1994, ja se oli ehdolla parhaan kappaleen Golden Globe -palkinnon saajaksi. ”Stay (Faraway, So Close!)” sai lämpimän vastaanoton sekä kriitikoilta että yhtyeen faneilta. U2:n kitaristi The Edge on nimennyt sen olevan "Zooropa" -albumin paras kappale, ja Bono on sanonut sen olevan yksi yhtyeen uran parhaimmista kappaleista.


title: Stay (Faraway, So Close!)

text: ”Stay (Faraway, So Close!)” teki ensiesiintymisensä U2:n konserttiohjelmistossa Zoo TV Tour -kiertueella vuonna 1993. Tämän jälkeen kappale on esiintynyt yhtyeen ohjelmistossa vain Elevation Tour ja U2 360° Tour -kiertueiden aikana, jolloin Bono on esittänyt kappaletta The Edgen akustisella kitaralla säestämänä.


title: Stay (Faraway, So Close!)

text: ”Stay (Faraway, So Close!)” on kestoltaan neljä minuuttia ja 58 sekuntia, ja sen tempo on 86 iskua minuutissa. Bonon ääniala vaihtelee alhaisesta B -nuotista korkeaan D"#" -nuottiin.


title: Stay (Faraway, So Close!)

text: U2:n kitaristi The Edge ja laulaja Bono kirjoittivat ”Stay (Faraway, So Close!):n” ensimmäisen säkeistön jo vuonna 1990 Berliinissä Hansa Ton -äänitysstudiolla, jossa yhtye oli levyttämässä studioalbumiaan "Achtung Baby". Kappale sai innoituksensa laulaja Frank Sinatran musiikista, ja sai tämän johdosta työnimen ”Sinatra”. U2 ei kuitenkaan viimeistellyt kappaletta levytettäväksi "Achtung Babylle". Kun yhtye aloitti "Zooropan" työstämisen, ”Stay (Faraway, So Close!):n” työstäminen jatkui "Achtung Babyn" levyttämisen aikana kirjoitetun säkeistön pohjalta. The Edge sävelsi kappaleen musiikillisen rungon pianolla vanhojen Tin Pan Alley -kappaleiden innoittamana.


title: Stay (Faraway, So Close!)

text: Kun yhtye oli aloittanut "Zooropan" levyttämisen, elokuvaohjaaja Wim Wenders lähestyi yhtyettä ja kysyi, olisiko yhtye halukas tekemään kappaleen hänen seuraavaa elokuvaansa "Faraway, So Close!" varten. Yhtye katsoi valmiin elokuvan saadakseen paremman käsityksen siitä, millainen kappaleen tulisi olla. Bono sanoi elokuvan kertovan ”enkeleistä, jotka haluavat muuttua ihmisiksi ja elää maapallolla, mutta saavuttaakseen tämän heistä on tultava kuolevaisia.” Hänen mukaansa leikittely ajatuksella ”mahdottoman haluamisesta ja sen saavuttamisesta tietyllä hinnalla” oli kappaleen tekemisen yhteydessä kiehtovaa.


title: Stay (Faraway, So Close!)

text: Sanoittaessaan kappaletta Bono vaihtoi työnimen ”Sinatra” pois, ja antoi kappaleelle nimen ”Stay”. Koska hän halusi selventää yhteyttä kappaleen ja Wendersin elokuvan välillä, hän nimesi kappaleen tämän jälkeen vielä lopulliseen muotoonsa ”Stay (Faraway, So Close!)”.


title: Stay (Faraway, So Close!)

text: ”Stay (Faraway, So Close!)” julkaistiin promootiosinglenä vuoden 1993 syksyllä "Zooropan" markkinoimiseksi CD- ja LP-levyinä. 7-tuumainen LP-single sisälsi b-puolenaan U2:n version Frank Sinatran tunnetuksi tekemästä kappaleesta ”I’ve Got You Under My Skin”. Maailmanlaajuisesti ”Stay (Faraway, So Close!)” julkaistiin "Zooropan" kolmantena ja viimeisenä myyntisinglenä 22. marraskuuta 1993 CD- ja LP-levyinä sekä C-kasettina. Singlestä julkaistiin neljä eri painosta, joiden kappalelistat erosivat hieman toisistaan.


title: Stay (Faraway, So Close!)

text: Frank Sinatra -cover ”I’ve Got You Under My Skin” julkaistiin 7-tuumaisen vinyylisinglen ja C-kasetin b-puolena. Kappale on Sinatran ja Bonon yhdessä laulama duetto. Nimellä ”The Swing Format” tunnetun painoksen b-puolena oli ”I’ve Got You Under My Skinin” ohella kaksi uudelleenmiksattua versiota "Zooropan" edellisestä singlejulkaisusta ””, Paul Oakenfoldin ja Steve Osbornen ”Lemon (The Perfecto Mix)” ja David Moralesin ”Lemon (Bad Yard Club Edit)”.


title: Stay (Faraway, So Close!)

text: ”The Live Format” -painos sisältää ensimmäisen levytetyn version Bonon alun perin Willie Nelsonille kirjoittamasta country-kappaleesta ”Slow Dancing”, sekä Zoo TV Tour -kiertueella äänitetyt liveversiot kappaleista ”Bullet the Blue Sky” ja ”Love Is Blindness”. ”Bullet the Blue Sky” on äänitetty Dublinissa 28. elokuuta ja ”Love Is Blindness” New York Cityssä 30. elokuuta 1993.


title: Stay (Faraway, So Close!)

text: Wim Wenders ohjasi kappaleen musiikkivideon. Sen tuotti Debbie Mason ja leikkasi Jerry Chater. Video kuvattiin Berliinissä vuonna 1993 kolmessa päivässä, ja se on väritykseltään suurimmaksi osaksi mustavalkoinen. Wendersin ohjaaman "Faraway, So Close!" -elokuvan näyttelijät, muun muassa päänäyttelijä Otto Sander, esiintyvät videolla cameorooleissa. Moni videon kohtauksista on peräisin elokuvasta "Faraway, So Close!" tai sen edeltäjästä, Wendersin vuoden 1987 elokuvasta "Berliinin taivaan alla". U2 nähdään videolla useaan otteeseen Berliinin Voitonpylvään Victoria-patsaalla. Videolla käytettiin myös kylmän sodan ajalta peräisin olevaa sotilaskalustoa, kuten neuvostoliittolaisia MiG -lentokoneita.


title: Stay (Faraway, So Close!)

text: U2 esitti ”Stay (Faraway, So Close!):n” ensimmäisen kerran konsertissa 31. heinäkuuta 1993 Tukholmassa, jonka jälkeen se pysyi Zoo TV Tour -kiertueen settilistassa kiertueen päätökseen asti. U2:n seuraavalla kiertueella, vuoden 1997 PopMart Tourilla, kappaletta ei enää esitetty. Se palasi yhtyeen ohjelmistoon vuonna 2001 Elevation Tour -kiertueella, jolloin Bono ja The Edge esittivät sen kahdestaan The Edgen soittaessa akustisella kitaralla. Elevation Tourilla kappaletta esitettiin kuitenkin yhä vain satunnaisesti, eikä yhtye soittanut sitä lainkaan seuraavalla kiertueellaan Vertigo Tour. Kappale otettiin mukaan ohjelmistoon jälleen U2 360° Tour -kiertueella, jolloin Bono ja The Edge esittivät sen Elevation Tourin tapaisesti kahdestaan. Kun U2 konsertoi Glastonbury Festivalin pääesiintyjänä vuonna 2011, ”Stay (Faraway, So Close!)” oli ainoa konsertissa esitetty "Zooropa" -albumin kappale.


title: Stay (Faraway, So Close!)

text: Kappaleen liveversio on mukana U2:n konserttitallenteilla "" ja "" sekä b-puolena singleillä ”Walk On” ja ”Stuck in a Moment You Can’t Get Out Of”.


title: Evelina (laulaja)

text: Evelina (oik. Eveliina Maria Tammenlaakso; s. 27. toukokuuta 1995 Turku) on suomalainen laulaja ja lauluntekijä. Hän nousi julkisuuteen vuonna 2012 "The Voice of Finland" -laulukilpailun ensimmäisellä tuotantokaudella. Kilpailun jälkeen hän aloitti yhteistyön tuottaja MGI:n kanssa. Evelina solmi levytyssopimuksen levy-yhtiö M-Eazy Musicin kanssa vuonna 2015, ja häneltä julkaistiin vuoden aikana kolme singleä. Evelinan debyyttialbumi "24K" julkaistiin vuonna 2016, ja se teki suomalaista äänitehistoriaa myymällä ennakkoon platinaa. Evelina on uransa aikana myös vieraillut muun muassa JVG:n, Brädin ja Robinin kappaleilla.


title: Evelina (laulaja)

text: Evelina on saanut yhteensä kahdeksan Emma-ehdokkuutta, joista hän on voittanut Vuoden naissolisti -palkinnon vuonna 2018. Evelina on myös Suomen toiseksi kuunnelluin naisartisti Spotify-suoratoistopalvelussa vuodesta 2016 lähtien, ja hänen kappaleensa ”Honey” on Suomen seitsemänneksi striimatuin kappale.


title: Evelina (laulaja)

text: Evelina, oikealta nimeltään Eveliina Maria Tammenlaakso, syntyi 27. toukokuuta 1995 Turussa. Hänellä on myös nuorempi sisko. Evelinan musiikinopettaja Puropellon yläkoulussa sai hänet kiinnostumaan musiikista. Vuonna 2011 Evelina osallistui Turun Nuoren Teatterin "1827 – Infernal Musical" -musikaaliin. Lukiossa Evelina harrasti maalaamista ja työskenteli "Turun Sanomien" Extra-liitteessä nuorten sivuilla toimittajana. Hän on harrastanut myös tanssia ja cheerleadingia.


title: Evelina (laulaja)

text: Vuonna 2012 Evelina osallistui "The Voice of Finland" -laulukilpailun ensimmäiselle tuotantokaudelle. Hän esitti karsinnoissa James Brownin kappaleen ”It’s a Man’s Man’s Man’s World”, ja pääsi rap-artisti Elastisen joukkueeseen. Evelina eteni ohjelman suoriin lähetyksiin asti, mutta putosi ennen semifinaalia. "The Voice of Finlandin" jälkeen Evelina otti yhteyttä rap-artisti Asteeseen, jonka kautta hän tutustui tuottaja Henri ”MGI” Lantziin. MGI näki Evelinassa potentiaalia, ja he ryhtyivät työstämään yhdessä musiikkia. Vuonna 2014 Evelina vieraili Asteen kappaleella ”Himalaja”. Vuonna 2015 Evelina solmi levytyssopimuksen Universal Music Groupin alaisen M-Eazy Music -levy-yhtiön kanssa.


title: Evelina (laulaja)

text: Evelinan debyyttisingle ”Vuoristorataa / Rakkaudesta lajiin” julkaistiin toukokuussa 2015. Syksyllä Evelina vieraili JVG:n singlellä ”Takajeejee” ja Robinin kappaleella ”Kultakehykset”. Evelinan toinen single ”Honey” julkaistiin joulukuussa 2015. Kappaleella vierailee Mikael Gabriel, ja se nousi Suomessa singlelistan kärkeen. Evelina vieraili Brädin kappaleella ”Kombo” helmikuussa 2016 ja julkaisi maaliskuussa seuraavan singlensä ”Sireenit”, joka nousi single- ja latauslistan kärkeen. Evelina julkaisi vielä kaksi singleä, kunnes hänen debyyttialbuminsa "24K" julkaistiin 28. lokakuuta 2016. Levy teki suomalaista äänitehistoriaa myymällä ennakkoon platinaa. Albumin singlejä oli kuunneltu Spotify-suoratoistopalvelussa yli 20 miljoonaa kertaa. Levy nousi myös Suomen virallisen albumilistan toiselle sijalle. Syksyllä 2016 Evelina osallistui "Tähdet, tähdet" -viihdeohjelman kolmannelle tuotantokaudelle, minkä lisäksi hänellä oli äänirooli "Trolls"-elokuvan suomenkielisessä versiossa.


title: Evelina (laulaja)

text: Evelina oli ehdolla neljässä eri kategoriassa helmikuussa 2017 järjestetyssä Emma-gaalassa. Toukokuussa hän julkaisi uuden singlen ”Kylmii väreitä”. Kappale nousi Suomen single- ja latauslistan toiseksi. Seuraava single ”Tornado” julkaistiin syyskuussa, ja se nousi latauslistan kärkeen ja singlelistan kolmanneksi, minkä lisäksi se oli Suomen radiosoittolistan soitetuin kappale. Joulukuussa ilmestyi single ”Katri Helena”, ja helmikuussa 2018 Evelina palkittiin Vuoden naissolistin Emma-palkinnolla. Lisäksi ”Kylmii väreitä” oli ehdolla Vuoden biisi -kategoriassa.


title: Evelina (laulaja)

text: Evelinalta julkaistiin ”Sun vika” -single maaliskuussa 2018. Kappale keräsi sosiaalisessa mediassa paljon kritiikkiä, sillä sen väitettiin olevan plagiaatti Camila Cabellon vuonna 2017 julkaistusta ”Havana”-kappaleesta. Evelina vastasi kritiikkiin toteamalla, että ”Sun vika” on tehty ”perinteitä kunnioittaen” ja ”pitkän kaavan mukaan”. Heinäkuussa julkaistiin ”Vielä kerran” -single, ja syksyllä Evelina osallistui "Vain elämää" -musiikkiohjelman yhdeksännelle tuotantokaudelle. Evelinan ohjelmassa esittämistä kappaleista parhaiten listoilla menestyi alunperin The Rasmus -yhtyeen levyttämä ”F-F-F-Falling”, joka nousi latauslistan kolmanneksi, minkä lisäksi se ylsi sekä single- että striimauslistan seitsemänneksi.


title: Evelina (laulaja)

text: Evelinalta ilmestyi joulukuussa 2018 ”Nostalgiaa”-single, joka nousi single- ja striimauslistan toiselle sijalle. Evelinan ”Sun vika” -kappale on ehdolla Vuoden musiikkivideo -kategoriassa Emma-gaalassa, joka järjestetään helmikuussa 2019. Hänen toinen albuminsa "SOS" julkaistaan 22. helmikuuta 2019.


title: Jonatan Tanus

text: Jonatan Toivo Antero Tanus (s. 4. kesäkuuta 1995 Kuopio) on suomalainen jääkiekkoilija, joka pelaa SM-liigajoukkue Saimaan Pallossa. Hän on pelipaikaltaan vasen laitahyökkääjä, mutta osaa pelata myös keskushyökkääjänä. Tanusta luonnehdittiin Tapparan junioreissa pelatessa jopa yhdeksi ikäluokkansa lupaavimmista pelaajista Suomessa, mutta sittemmin hänen kehityksensä ei ole kuitenkaan edennyt aivan odotetunlaisesti ja Tanus on pelannut SM-liigassa ennen kautta 2017–2018 vain kaksi ottelua. Kaudella 2016–2017 Tanus teki Mestiksen yhden kauden runkosarjan maaliennätyksen 40 osumallaan.


title: Jonatan Tanus

text: Tanus on Tapparan kasvatti. Hän toimi kaudella 2009–2010 vuoden alaikäisenä seuran C-nuorten kapteenina ja oli Tapparan paras pistemies ja maalintekijä C-nuorten SM-karsinnoissa tehoilla 10+7=17 ja kevään 2015 pudotuspeleissä tehoilla 11+4=15. Tanus ylsi myös runkosarjassa joukkueen sisäisen maalipörssin kärkeen ja hänen edellään C-nuorten SM-sarjan maalipörssissä oli vain HIFK:n Ville Koskela. Tanus voitti kauden päätteeksi C-nuorten SM-pronssia. Kaudella 2010–2011 hän ylsi Tapparan B-nuorten sisäisen piste-, maali- ja syöttöpörssin voittoon SM-karsinnoissa tehoilla 6+8=14. Barkov pelasi suurimman osan runkosarjastaan vain 15-vuotiaana seuran A-nuorissa tehden 19 ottelussa 13 tehopistettä. Hän vahvisti myös Tapparan C-nuoria ja voitti koko C-nuorten SM-sarjan pudotuspelien pistepörssin tehoilla 11+15=26. Tanus voitti kauden päätteeksi C-nuorten SM-hopeaa. Hänen jokaisessa edustamassaan joukkueessa pelasi ketjukaverina Tanuksen ikätoveri Aleksander Barkov.


title: Jonatan Tanus

text: Kaudella 2011–2012 Tanus oli tehoilla 18+20=38 Tapparan A-nuorten kolmanneksi paras pistemies. OHL-joukkue Peterborough Petes varasi hänet 42. pelaajana CHL:n varaustilaisuudessa 2012. Tanus harjoitteli kesällä 2012 Tapparan SM-liigajoukkueen vahvuudessa, mutta elokuussa hänen kerrottiin kuitenkin siirtyvän Petesiin kaudeksi 2012–2013. Tanus oli joukkueen neljänneksi paras pistemies Francis Menardin kanssa tehoilla 15+18=33. Kauden jälkeen hän liittyi taas Tapparan harjoitusvahvuuteen, mutta Tanus palasi kuitenkin Petesiin kaudeksi 2013–2014.


title: Jonatan Tanus

text: Kesäkuussa 2014 Tanus teki vuoden mittaisen sopimuksen Mestis-joukkue Lempäälän Kisan kanssa. Hän teki kaudella 2014–2015 38 runkosarjaottelussa tehot 10+3=13 ja kuudessa playoff-ottelussa kaksi maalia. Tanus pelasi kauden aikana myös Tapparan A-nuorissa, joita hän yritti pelastaa pudotuspeleihin. Toukokuussa 2015 Tanus siirtyi try-outille seuran SM-liigajoukkueeseen, jonne hän sai vuoden mittaisen jatkosopimuksen elokuussa kaudeksi 2015–2016. Tanus aloitti kautensa lainalla LeKissä. Hän teki Tapparassa SM-liigadebyyttinsä 17. marraskuuta 2015 vieraissa Hämeenlinnan Pallokerhoa vastaan. Tanus sai ottelussa jääaikaa 8.51 minuuttia ja yhden kahden minuutin jäähyn koukkaamisesta. Hän pelasi Tapparassa kaksi runkosarjaottelua. Tanus pelasi kuitenkin lähes koko kauden LeKissä, jonka kolmanneksi paras maalintekijä ja neljänneksi paras pistemies hän oli tehoilla 11+15=26.


title: Jonatan Tanus

text: Kesällä 2016 Tanus haki jälleen try-outin pelipaikkaa Tapparan SM-liigajoukkueesta, mutta hän jäi ilman sopimusta ja teki elokuussa kaudeksi 2016–2017 vuoden mittaisen sopimuksen Mestis-joukkue Savonlinnan Pallokerhon kanssa. Joulukuussa 2016 Tanus teki kahdeksassa ottelussa kovat tehot 10+8=18 ja hänet valittiin Mestiksen kuukauden pelaajaksi. Tanus voitti lopulta koko sarjan piste- (Jouni Rinne -palkinto) ja maalipörssin (Kai Nurminen -palkinto) tehoilla 40+28=68 sekä tehotilaston (Jari Hirsimäki -palkinto) lukemalla +31. Hänellä oli myös Mestiksen paras piste per peli -keskiarvo (1.39). Tanuksen 40 maalia oli myös Mestiksen uusi yhden kauden runkosarjan maaliennätys, oli aiemmin Samuli Kivimäen (38 maalia) nimissä kaudelta 2013–2014. Tanus teki neljännessä finaaliottelussa 17. huhtikuuta 2017 vieraissa Kiekko-Vantaata vastaan SaPKon Mestiksen mestaruuden ratkaisseen 0–1-voittomaalin jatkoajalla ylivoimalla ajassa 65.45. Hänet palkittiin kauden päätteeksi pelaajien äänestämänä sarjan parhaana pelaajana Kultaisella kiekolla, parhaana hyökkääjänä Mika Helkearo -palkinnolla sekä valittiin ensimmäiseen tähdistökentälliseen.


title: Jonatan Tanus

text: Kaudeksi 2017–2018 Tanus siirtyi kaksivuotisella sopimuksella Saimaan Pallon SM-liigajoukkueeseen. Hän teki liigauransa avausmaalin uransa neljässä ottelussaan, runkosarjan toisella kierroksella 9. syyskuuta 2017 ylivoimalla vieraissa KooKoota vastaan. Kaikkiaan Tanuksen varsinainen tulokaskausi SM-liigassa toi 57 runkosarjaottelussa tehot 12+21=33 ja yhdeksässä playoff-ottelussa tehot 2+1=3. Hän oli runkosarjassa SaiPan toiseksi paras pistemies Topi Nättisen jälkeen. Tanus voitti myös koko liigan tulokkaiden syöttöpörssin ja sijoittui tulokkaiden pistepörssissä toiseksi edellään vain TPS:n Petrus Palmu. Hän oli kauden päätteeksi ehdolla SM-liigan vuoden tulokkaalle myönnettävän Jarmo Wasaman muistopalkinnon voittajaksi, mutta palkinnon vei lopulta kuitenkin TPS:n Petrus Palmu.


title: Jonatan Tanus

text: Tanus pelasi alle 18-vuotiaiden MM-kilpailuissa vuonna 2013, jolloin hän voitti pronssia. Tanus pelasi myös alle 18-vuotiaiden Ivan Hlinkan muistoturnauksessa vuosina 2011 ja 2012, joista jälkimmäinen turnaus päättyi hopeaan. Hän pelasi myös World U-17 Hockey Challengessa vuonna 2011. Tanus on toiminut sekä Suomen alle 16- että 17-vuotiaiden maajoukkueen kapteenina.


title: Jonatan Tanus

text: Tanus palkittiin Pohjola-leirin parhaana pelaajana vuonna 2010 ja hänet valittiin myös tähdistökentälliseen.


title: Jonatan Tanus

text: Tanuksen pikkuveli Kristian kuuluu Tapparan SM-liigajoukkueen sopimuspelaajiin. Veljesten isä Michel Tanus toimii seuran SM-liigajoukkueen lääkärinä ja äiti Sari Tanus on Suomen Kristillisdemokraattien kansanedustaja. Jonatan Tanuksella on isänsä Michelin puolelta israelilaisia sukujuuria ja hänellä on myös Israelin passi. Tanus pelaa myös Rullakiekon SM-liigaa puolustajana Tap-team-joukkueessa. Vuonna 2010 hän voitti rullakiekon B-nuorten Suomenmestaruuden Turussa pelatussa turnauksessa, jonka pistepörssin Tanus voitti tehoilla 7+14=21.


title: Róbert Mak

text: Róbert Mak (s. 8. maaliskuuta 1991 Bratislava) on slovakialainen jalkapalloilija, joka edustaa Kreikan Superliigassa pelaavaa PAOK FC:tä. Pelipaikaltaan oikeajalkainen Mak on vasen laitahyökkääjä. Hän kuuluu myös Slovakian jalkapallomaajoukkueeseen.


title: Róbert Mak

text: Mak on ŠK Slovan Bratislavan kasvatti. Hän siirtyi vuonna 2004 englantilaisen Manchester Cityn joukkueeseen. Hän ei pelannut seuran edustusjoukkueen paidassa yhtään virallista peliä. Heinäkuussa 2010 Mak siirtyi Saksan Bundesliigan 1. FC Nürnbergiin. Hän debytoi pääsarjatasolla elokuussa 2010 SC Freiburgia vastaan. Avausmaali syntyi saman vuoden marraskuussa 1. FC Kaiserslauternin verkkoon. Yhteensä Mak pelasi Nürnbergin paidassa 77 ottelua tehden kuusi maalia.


title: Róbert Mak

text: Heinäkuussa 2014 Nürnbergin pudottua 2. Bundesliigaan Mak siirtyi Kreikan Superliigan PAOK FC:hen. Avauskaudellaan hän debytoi Eurooppa-liigassa ja pelasi Superliigassa 25 ottelua tehden seitsemän maalia.


title: Róbert Mak

text: Mak on edustanut Slovakian nuorten maajoukkueita. Slovakian jalkapallomaajoukkueessa hän debytoi helmikuussa 2013 ystävyysottelussa Belgiaa vastaan. Avausmaali syntyi seitsemännessä maaottelussa, saman vuoden marraskuussa Puolaa vastaan.


title: Heikki Jokela

text: Heikki Ensio Jokela (14. toukokuuta 1917 Ilmajoki – 10. tammikuuta 2001 Helsinki) oli professori ja ensimmäinen eritoten kansainväliseen yksityisoikeuteen perehtynyt suomalainen yliopistotutkija ja -opettaja.


title: Heikki Jokela

text: Jokelan vanhemmat olivat työnjohtaja Väinö Henrik Jokela ja Hulda Viktorina Tuohimaa ja puoliso vuodesta 1952 hovioikeuden auskultantti Ulpu Aino Hämäläinen. Hän tuli ylioppilaaksi Kallion yhteiskoulusta 1936 ja alkoi opiskella oikeustiedettä Helsingin yliopistossa. Ylemmän oikeustutkinnon Jokela suoritti 1941 ja lakitieteen lisensiaatin tutkinnon 1949. Tohtoriksi hän väitteli 1960 tutkimuksella "Irtaimen kaupasta kansainvälisen yksityisoikeuden kannalta".


title: Heikki Jokela

text: Sota-aikana Jokela toimi tulenjohtajana ja radiotiedustelutehtävissä Aladár Paasosen alaisena. Jokela kuului Päämajan viestitiedustelutoimiston (Tied 2) ns. "diplomaattijaoksen" henkilökuntaan. Jaos seurasi diplomaattisten edustustojen viestiliikennettä sekä Päämajan radiopataljoonan liikenneseurannan että posti- ja lennätinlaitoksen luovuttamien sähkekopioiden avulla.


title: Heikki Jokela

text: Sotien jälkeen Jokela työskenteli eri virastoissa, mutta apurahan turvin vuonna 1949 tehty matka Ruotsiin sai hänet kiinnostumaan tutkimustyöstä. Hän toimikin kymmenisen vuotta erilaisissa tutkimus- ja opetustehtävissä, dosentiksi hänet nimitettiin 1959. Väitöksen jälkeen Jokela hoiti määräaikaisia professuureja, kunnes hänet nimitettiin 1966 Helsingin yliopiston oikestieteellisen tiedekunnan yleisen oikeustieteen ja kansainvälisen yksityisoikeuden professorin virkaan Aatos Alasen jälkeen. Eläkkeelle professuurista Jokela jäi vuonna 1984. Helsingin yliopistossa hän toimi myös muun muassa kansleri Edwin Linkomiehen sihteerinä ja tiedekuntansa varadekaanina ja dekaanina. Suomen korkeakoulujen rehtorien neuvoston pääsihteeri hän oli 1971–1983. Jokela toimi aktiivisesti myös Satakuntalaisessa Osakunnassa ja oli mukana kehittämässä Helsingin yliopiston täydennyskoulutustoimintaa.


title: Charles Plisnier

text: Charles Plisnier (1896–1952) oli belgialainen kirjailija. Hän kirjoitti ranskaksi realistisia yhteiskuntakriittisiä romaaneja. Plisnier kirjoitti esseitä, runokokoelmia, novellikokoelmia ja romaaneja, joita on suomeksi ilmestynyt 1946 "Avioliittoja" ("Mariages", 1936).


title: Luettelo YK:n pakkausnumeroista 0201–0300

text: Alla on esitetty YK:n asettamat kemikaalien sekä teollisten valmisteiden pakkaus- ja kuljetusmerkinnät aineille, joiden YK-numerot ovat 0201–0300.


title: Pohjakallio

text: Pohjakallio on muun muassa seuraavien suomalaisten sukunimi:


title: Pohjala

text: Pohjala on muun muassa seuraavien suomalaisten sukunimi:


title: Boguslajittelu

text: Boguslajittelu ("bogosort") on hyvin hidas ja epävakaa lajittelualgoritmi. Sen pääperiaatteena on sekoittaa listaa kunnes se on oikeassa järjestyksessä, joka vastaa korttipakan heittämistä ilmaan ja korttien keräämistä maasta yksi kerrallaan kunnes satut keräämään kortit oikeassa järjestyksessä.


title: Boguslajittelu

text: Boguslajittelun suoritusaika on keskimäärin "O(n * n!)", parhaimmillaan "θ(n)" ja pahimmillaan "Ω(∞)" (suoritus ei pääty koskaan).


title: Boguslajittelu

text: Pseudokoodi boguslajittelulle menisi näin:


title: Videopelit opetuksessa

text: Pelejä on käytetty opetuksessa jo vuodesta 1812, jolloin julkaistiin Kriegsspiel. Viime aikoina on tehty myös tutkimusta tavallisten kaupallisten ja verkkopelien hyödyllisyydestä yläkoululaisten ja lukioikäisten kouluopetuksessa. Pelkästään opetuskäyttöön tarkoitetut pelit eivät kuulu tähän kategoriaan ja niitä koskevat aivan omat vaatimuksensa. Oppimispeleistä saatetaankin käyttää termejä edutainment (education + entertainment) tai edugaming (education + gaming), kun halutaan korostaa oppimispelien viihteellisiä tai pelillisiä ominaisuuksia. Jos pelillä halutaan opettaa jotakin tiettyä asiaa, on sen oltava tarpeeksi haastava olematta kuitenkaan ylitsepääsemättömän vaikea. Hyvä opetuspeli motivoi pelaamaan omalla pelillisyydellään , on sisällöltään selkeä ja sisältää jonkinlaisen palauteosuuden, jolla ohjaaja voi varmistaa, että opittu aines sisältää ainakin sen, mitä opetussuunnitelmassa pelillä halutaan välittää.


title: Videopelit opetuksessa

text: Eri oppimisteorioiden painottumisella eri ajanjaksoina on ollut yhteyksiä myös oppimispelien kehitykseen. Viime vuosina oppimispelitutkimuksessa ovat korostuneet konstruktivistiset sekä sosiokulttuuriset oppimisteoriat. Pelit kuitenkin kytketään usein pelkästään viihteellisyyteen, jolloin pelejä, pelillisyyttä ja leikillisyyttä ei tarkastella laajempana pedagogisena kysymyksenä.


title: Videopelit opetuksessa

text: Pelillisessä oppimisprosessissa määritellään ensin oppimisen tavoitteet. Yksinkertaisinta on valita ne opetussuunnitelmasta, rajaamalla kohteena oleva ilmiö, sekä esittämällä kysymykset, jotka ohjaavat oppimisprosessia. Tarina kannattaa kirjoittaa käsikirjoitukseksi, jolloin samalla määritellään tarinan käänteet. Tarinan eri toiminnallisissa vaiheissa oppijoita ohjataan ihmettelemään, jakamaan, sekä määrittelemään itse työskentelyä ohjaavia kysymyksiä. Välillä kysymyksiä tarkastellaan omana itsenä ja välillä pelin juonen luomissa käänteissä roolihahmon näkökulmasta. Pelillisyydessä pätevät samat konstruktivistiset periaatteet kuin muussakin oppimisessa. Sisällön ja tarinan on hyvä liittyä jollain tapaa oppijan aikaisempiin kokemuksiin.


title: Videopelit opetuksessa

text: Hyvin suunniteltu oppitunti voi olla pelillinen, jolloin tavoitteet, säännöt ja palautejärjestelmä sitouttavat oppijan hyvään oppimiseen. Perinteiset tavat jakaa koulupäivä eivät aina välttämättä istu uuteen kulttuuriin, jota pelillisyys kouluun luo. Joskus tilat on muutettava toiseksi todellisuudeksi. Pelitilannetta ei aina voi katkaista välitunnin ajaksi. Joskus roolitutkimus on eri ryhmillä eri vaiheessa ja tietokoneita tarvittaisiin koko päivän ajan. Pelillisessä oppimisprosessissa keskeistä on se, että pelaajien tekemät valinnat vaikuttavat pelin etenemiseen. Pelaaja tekee valinnat oman ymmärryksensä pohjalta tarinan kehyksessä. Peleihin suunniteltujen valintatilanteiden kautta pelaaja edistyy tavoitteissaan. Pelaajan pelimotivaation kannalta suunnittelijan, eli opettajan, peliin luoma palautejärjestelmä on tärkeä. Sen kautta pelaaja saa tietoa edistymisestään.


title: Videopelit opetuksessa

text: Vaikka pelien käyttämiseen opetuksessa liittyykin monia haasteita, liittyy pelien käyttämiseen opetuksessa myös monia hyviä puolia. Etenkin sellaiset nuoret, joille keskittyminen perinteiseen kouluopetukseen on hankalaa kokevat pelit luontevaksi tavaksi oppia. Lisäksi pelit kehittyvät jatkuvasti ja esimerkiksi liikuntapelejäkin on jo paljon. Tällaiset pelit mahdollistavat mm. kinesteettisen oppimisen. Lisäksi pelit ovat suurimmalle osalle nuorista tuttuja, joten oppismisympäristö on heille periaatteessa tuttu.